polyamorygr | Το πρώτο ελληνόφωνο blog για το polyamory κίνημα και όχι μόνο…\nJoin the Sexolution\nΣτις εκβολές τα ποτάμια συναντούν τη θάλασσα:\nΚάλεσμα για συμμετοχή στο sexpositive.gr\nΖούμε σε μια κοινωνία που το σεξ και η σεξουαλικότητα βρίσκονται στα χείλη όλων και την ίδια στιγμή οι χώροι που μπορείς να εκφράσεις τη σεξουαλικότητα σου ελεύθερα, με ειλικρίνεια και αποδοχή είναι ελάχιστοι. Η ελληνική κοινωνία στην πλειοψηφία της παραμένει αρκετά φοβική απέναντι στο διαφορετικό. Την ίδια στιγμή που μπορεί να συναντάμε τους λόγους για το σεξ και τη σεξουαλικότητα όλο και πιο συχνά: στις διαφημίσεις, τα τραγούδια, τις ταινίες, τα ΜΜΕ, τα κοινωνικά δίκτυα,κλπ. οποιαδήποτε απόπειρα να μπει η σεξουαλική αγωγή στα σχολεία αντιμετωπίζεται με κραυγές και καχυποψία, οι γυναίκες στιγματίζονται επειδή κάνουν πολύ σεξ ή επειδή δεν έχουν κάνει σεξ ακόμα, Λόατκι άτομα δέχονται λεκτικές και σωματικές επιθέσεις στο δρόμο απλά επειδή υπάρχουν, ο νόμος κάνει διακρίσεις με βάση το σεξουαλικό ή σχεσιακό μας προσανατολισμό, παπάδες κηρύττουν το μίσος κατά των ομοφυλόφιλων, κλπ.Από την άλλη τα τελευταία χρόνια κάτι φαίνεται να αλλάζει. Οι σεξουαλικές μειονότητες γίνονται όλο και πιο ορατές. Το φεμινιστικό κίνημα αναγεννιέται σε όλο τον κόσμο, έννοιες όπως πολυσυντροφικότητα, τάντρα, κινκ, queer, κα. μπαίνουν στο λεξιλόγιο περισσότερων ανθρώπων. Οι νέες σειρές και ταινίες φαίνονται πιο συμπεριληπτικές όπως και πολλά από τα καινούρια τραγούδια. Μια άλλη κουλτούρα αρχίζει να διαδίδεται.\nΤμήμα αυτής της προσπάθειας για αλλαγή αποτελεί και αυτή η ιστοσελίδα. Με θεματικές που φιλοδοξούν να καλύψουν κάθε μορφή εναλλακτικού ερωτισμού και σεξουαλικότητας, με την προώθηση σχετικών άρθρων, εκδηλώσεων, καλλιτεχνικών γεγονότων,κλπ. Με μια σκοπιά θετική απέναντι σε κάθε όψη της σεξουαλικότητας που προκύπτει από συναινούντες ενήλικες. Αναζητούμε μια τέτοια προσέγγιση στην ψυχολογία, την εκπαίδευση, την τέχνη, τη διαπαιδαγώγηση των παιδιών, τις σχέσεις,κλπ. Αν νομίζεις ότι μπορείς να συμβάλλεις σε αυτήν την προσπάθεια σε καλούμε να μας στείλεις τα κείμενά σου για οποιαδήποτε από τις παρακάτω θεματικές ενότητες κι εμείς με χαρά θα τα δημοσιευσουμε*\nΟι ενότητες είναι ενδεικτικές. Αν νομίζεις ότι έχεις να συνεισφέρεις κάτι που δεν υπάγεται στις παραπάνω ενότητες αλλά θα άξιζε να δημοσιευθεί εδώ μπορείς να μας το στείλεις. To sexpositive.gr είναι μια προσπάθεια απλών ανθρώπων που δεν χρηματοδοτείται από οποιαδήποτε μ.κ.ο. ή άλλο φορέα. Τα έξοδά του τα βάζουμε από την τσέπη μας όσοι ασχολούμαστε ενεργά μαζί του. Επομένως δεν ψάχνουμε για επαγγελματίες κειμενογράφους αλλά για συνοδοιπόρους, ακτιβιστές και ακτιβίστριες που ενθουσιάζονται με την ιδέα να προσθέσουν το δικό τους λιθαράκι στο παγκόσμιο sex positive κίνημα του οποίου αποτελούμε μέρος. Θα χαρούμε μαζί με τα άρθρα σου να φιλοξενήσουμε και εκδηλώσεις, σεμινάρια, webinars, καλλιτεχνικές εκθέσεις, υπηρεσίες ψυχικής υγείας, κλπ. που διοργανώνεις εφόσον είναι σχετικές με τη θεματολογία και τη φιλοσοφία της σελίδας μας\nJoin the Sexolution, στείλε τα κείμενα, τις προτάσεις, τις απορίες, τις εκδηλώσεις σου και ό,τι άλλο θες στο e-mail admin@sexpositive.gr\n*Όλα τα κείμενα που αποστέλλονται στο e-mail μας υποβάλλονται προς έγκριση στη συντακτική μας ομάδα. Η Σ.Ο. διατηρεί το δικαίωμα να μην δημοσιεύει κείμενα που θεωρεί ότι δεν ταιριάζουν με το ύφος και το ήθος της ιστοσελίδας\nΣχολιάστε\t| tags: πολυ-συντροφικότητα, αντισεξισμός, sex positive\t| posted in greek polyamory(πολυσυντροφικότητα)\nΟι ήρωες, οι προδότες και ο Μίκης\nΑυτό που κυριαρχεί στα κοινωνικά δίκτυα με αφορμή το θάνατο του Θεοδωράκη είναι μια κόντρα μεταξύ αυτών που τον εξυμνούσαν και αυτών που τον κατέκριναν. Οι πρώτοι τόνιζαν την προσφορά του στην τέχνη, τους αγώνες του, τα βασανιστήρια που πέρασε, την ηρωική στάση του,κλπ. Αναγνώριζαν κάποια ατοπήματα ασυνέπειας στα τελευταία χρόνια της ζωής του αλλά επέμεναν στη μεγάλη (θετική για αυτούς) εικόνα. Το αντίπαλο στρατόπεδο τόνιζε την “πολιτική προδοσία” του Μίκη που το 1974 υποστήριξε τον Καραμανλή, το 1990 μπήκε στην κυβέρνηση Μητσοτάκη, τον αναγνωρισμένο από τον ίδιο αντισημιτισμό του και κατέληγε στη συμπόρευσή του με τους ακροδεξιούς εθνικιστές στα συλλαλητήρια για το μακεδονικό για να πει ότι πρόδωσε την αριστερά, την επανάσταση, τον κομμουνισμό,κλπ. Οι οπαδοί του Θεοδωράκη απαντούσαν σε ένα στυλ ποιός είσαι εσύ ρε που κρίνεις εκ του ασφαλούς τον αγωνιστή που πέρασε εξορία και δεν λύγισε; Και η κουβέντα συνεχίζονταν κάπως έτσι αναδεικνύοντας ως κεντρικό δίπολο της συζήτησης το ήρωας ή προδότης.\nΤο πρόβλημα και με τις δύο αυτές εκδοχές της θεοδωρακιάδας είναι ότι παραμένουν εγκλωβισμένες σε μια αντίληψη που αναλύει τους ανθρώπους και τις κοινωνίες με την ηθική του στρατώνα. Οι μεν οπαδοί του Θεοδωράκη τονίζουν τον ηρωισμό του, το ότι δεν υπόγραψε δήλωση μετάνοιας, δεν λύγισε από τα βασανιστήρια και την εξορία και άρα είναι άξιος σεβασμού και τιμής, οι δε “αντιθεοδωρακικοί” ενώ φαινομενικά διαπράττουν ιεροσυλία αμφισβητώντας τον ιερό ήρωα στην ουσία αποδέχονται το πλαίσιο συζήτησης αφού τον εγκαλούν ότι δεν υπήρξε συνεπής στο ηρωικό του παρελθόν και πέρασε στο αντίπαλο στρατόπεδο, ότι έγινε δηλαδή προδότης.\nΕδώ προκύπτουν δύο ζητήματα:1) Όποιος/α αναζητά ήρωες είναι καταδικασμένος στο ρόλο του θεατή. Οι ήρωες, εξ ορισμού, είναι λίγοι. Αυτό που κάνουν είναι κάτι δύσκολο να ακολουθηθεί από τη μεγάλη πλειοψηφία του κόσμου. Οι περισσότεροι και οι περισσότερες μπροστά στα βασανιστήρια δεν θα αντέξουν και αυτό είναι ανθρώπινο. Οι κοινωνικές αλλαγές μεγάλης κλίμακας όμως χρειάζονται πολλούς ανθρώπους με τα λάθη ,τις αδυναμίες και τους φόβους τους. Όχι λίγους και αποφασισμένους. Η ηθική που απαιτεί από κάποιον να μην λυγίζει ποτέ και να θυσιάζεται είναι μια ηθική που είναι μιλιταριστική και απάνθρωπη. Και επειδή πολλοί είναι έτοιμοι να τιμήσουν τους ήρωες αλλά λίγοι είναι έτοιμοι να θυσιαστούν, οι ήρωες όταν δείξουν την ανθρώπινη, αντιφατική τους πλευρά μπορούν να μετατραπούν μέσα σε μια νύχτα σε αποδιοπομπαίους τράγους, σε προδότες.\n2)Η κριτική περί ασυνέπειας δεν αποδομεί αλλά αντίθετα ενισχύει αυτήν την απάνθρωπη ηθική. Δεν αναγνωρίζουμε στον άλλον το παραμικρό δικαίωμα να είναι αντιφατικός δηλαδή ανθρώπινος. Πρέπει μια ζωή να μένει πιστός στις ίδιες απόψεις και να τις στηρίζει με πράξεις αυταπάρνησης. Να παραμένει δηλαδή στρατιώτης εν υπηρεσία. Αλλιώς μετατρέπεται σε προδότη. Οι άνδρες ειδικά από μικρά παιδιά εκπαιδευόμαστε σε αυτό: Να είμαστε σκληροί, να μην δείχνουμε τα συναισθήματά μας, να είμαστε συνεπείς, να μην υποχωρούμε ούτε μπροστά στη βία,κλπ. Όλος αυτός ο κοινωνικός προγραμματισμός που έχει κάνει τους άνδρες να κρύβουν τις πιο ευάλωτες πλευρές τους, να δυσκολεύονται να επικοινωνήσουν για οτιδήποτε άλλο πέρα από γκόμενες και μπάλα, να φοβούνται να αγγίξουν ο ένας τον άλλο για να μη θεωρηθούν gay(άρα πιο θηλυκοί, πιο ευαίσθητοι, λιγότερο άνδρες) και γενικά να μην μπορούν να συνδεθούν συναισθηματικά με άλλους ανθρώπους περνάει και στην πολιτική μέσα από αυτήν ακριβώς την ηθική του ηρωισμού και της συνέπειας.\nΔεν χρειαζόμαστε άλλους ήρωες. Δεν χρειαζόμαστε άλλους στρατιώτες που θα πέσουν ηρωικά στη μάχη για την πατρίδα ή στη μάχη για το σοσιαλισμό. Χρειαζόμαστε κοινότητες ανθρώπων που θα αναλαμβάνουν την ευθύνη της ζωής τους αντί να την αναθέτουν σε ήρωες πολεμιστές, χαρισματικούς πολιτικούς και ειδικούς επιστήμονες και θα αναγνωρίζουν σε όλους το δικαίωμα στην αντίφαση, την αδυναμία, το φόβο, την ευαλωτότητα. Κοινότητες που θα προσφέρουν αποδοχή και ενδυνάμωση στα μέλη τους, που θα σέβονται το φυσικό περιβάλλον κομμάτι του οποίου είμαστε κι εμείς. Κοινότητες αλληλεγγύης και όχι ανταγωνισμού. Απόλαυσης και όχι καθήκοντος. Κοινότητες αγάπης και φροντίδας πέρα από τα όρια του ζευγαριού και της πυρηνικής, μονογαμικής οικογένειας. Κοινότητες οικονομικής ισότητας και πολιτικής ελευθερίας. Κοινότητες που θα υπερβαίνουν τα εθνικά και γλωσσικά εμπόδια. Κοινότητες που θα βασίζονται στην καθημερινότητα και στην πραγματική ζωή αλλά θα κοιτούν στα αστέρια.\nΥγ. Στο κείμενο συνειδητά αποφεύγω να πάρω θέση για το βίο και την πολιτεία του Θεοδωράκη. Όχι γιατί δεν έχω αλλά γιατί θεωρώ ότι το πένθος πρέπει να γίνεται σεβαστό. Πολλοί άνθρωποι έχουν αναμνήσεις που τώρα πυροδοτούνται. Είμαστε όλοι ατελείς και μελλοθάνατοι και απέναντι στο θάνατο καλό θα ήταν να είμαστε αλληλέγγυοι. Όχι γιατί ο νεκρός δικαιώνεται αλλά γιατί αντίθετα καταδικάζεται να παραμείνει αδικαίωτος.(“Ή κοινότητα των θυμάτων είναι ή ίδια μ’ εκείνη πού ενώνει τό θύμα και τό δήμιο. ‘Αλλά ό δήμιος δέν τό ξέρει.”)\n2 Σχόλια\t| tags: πολιτική, Μίκης Θεοδωράκης, κοινότητα\t| posted in Κοινωνικοπολιτικά\nΗ μέρα που έκανα έρωτα με τη θάλασσα!\nΑυτό το κείμενο ίσως κάνει μερικούς ορθολογιστές φίλους μου (και έχω αρκετούς) να αναρωτιούνται μήπως τρελάθηκα. Όμως είναι κάτι που συνέβη και η χαρά μεγαλώνει όταν τη μοιράζεσαι. Θέλω λοιπόν να το μοιραστώ. Όταν κολυμπάω στη θάλασσα συνηθίζω αφού χορτάσω κολύμπι να πηγαίνω στα βαθιά, να ξαπλώνω ανάσκελα και να αφήνομαι στα κύματα να με ταξιδέψουν. Εκείνη την ώρα με κλειστά μάτια μπαίνω συνήθως σε διαλογισμό1. Αυτό με βοηθάει να χαλαρώσω και να τελειώσω το μπάνιο μου με μια αίσθηση ηρεμίας και ανανέωσης.\nΑυτήν τη φορά όμως όλα εξελίχθηκαν διαφορετικά. Αρχικά ένιωσα μια ευχάριστη ανατριχίλα να περιτριγυρίζει όλο μου το σώμα σαν να δημιουργεί γύρω του ένα κουκούλι. Όσο περνούσε η ώρα ένιωθα μια άγρια χαρά μέσα μου να δυναμώνει και να αυξάνεται, απολάμβανα όλο και περισσότερο την αίσθηση του νερού που με περιέβαλε, τον ήλιο από πάνω μου και τον αέρα που βούιζε. Σταδιακά η χαρά άρχισε να δίνει τη θέση της σε μια αίσθηση ευτυχίας όπου το μόνο που είχε σημασία εκείνη την ώρα ήταν να απολαύσω στο μέγιστο το συγκεκριμένο δευτερόλεπτο χωρίς καμιά έγνοια για το παρελθόν ή το μέλλον. Από ένα σημείο και μετά ένιωθα σαν να είχα μια ιδιαίτερη επικοινωνία με τη θάλασσα. Όταν σκεφτόμουν κάτι για αυτή, αμέσως άλλαζε και ο κυματισμός της, ο τρόπος που έσκαγε το κύμα πάνω μου. Ήταν λες και είχαμε μπει σε έναν ερωτικό χορό μαζί. Η απόλαυση όλο και δυνάμωνε, Μπήκα σε μια κατάσταση εκστατικής ευτυχίας όπου ένιωθα ότι έκανα έρωτα με τη θάλασσα, τον αέρα και τον ήλιο μαζί. Όταν βγήκα από το νερό αυτή η αίσθηση συνεχίστηκε. Όλες οι παρέες έξω γελούσαν λες και ανταποκρινόταν κι αυτές στην αίσθηση χαράς που με είχε καταλάβει. Σε κάποια φάση ακούμπησα το πόδι μου και διαπίστωσα ότι όλο το κορμί μου είχε ανατριχιάσει και οι τρίχες ήταν παντού σηκωμένες! Ένιωθα λες και τα φύλλα των δέντρων τα κουνούσε ο αέρας για να με χαιρετήσει καθώς έφευγα. Κι αυτή η αίσθηση έμεινε μέχρι που γύρισα σπίτι. Ακόμη και τώρα που γράφω αυτές τις γραμμές νιώθω μια δημιουργική χαρά να με πλημμυρίζει. Σε αυτό το σημείο οι ορθολογιστές φίλοι μου θα σιγουρεύτηκαν ότι τρελάθηκα και ίσως να έχουν και δίκιο. Άλλωστε σε έναν παράλογο κόσμο η τρέλα είναι η μόνη λογική επιλογή.\nΥΓ. “Σ’ αυτό το σύμπαν, παραδομένο αίφνης στη σιωπή, υψώνονται οι χιλιάδες μικρές, έκθαμβες φωνές της γης. Ασυνείδητα και μυστικά καλέσματα, προσκλήσεις όλων των προσώπων, αποτελούν την απαραίτητη ανάποδη όψη του νομίσματος και το τίμημα της νίκης. Δεν υπάρχει ήλιος δίχως σκιά, και πρέπει να γνωρίσουμε τη νύχτα. Ο παράλογος άνθρωπος λέει ναι και ο αγώνας του δεν θα ’χει τελειωμό. Αν υπάρχει μια προσωπική μοίρα, δεν υπάρχει κανένα ανώτερο πεπρωμένο, ή τουλάχιστον υπάρχει μόνο εκείνο που ο άνθρωπος κρίνει μοιραίο και αξιοκαταφρόνητο. Για όλα τ’ άλλα, ξέρει ότι είναι ο κύριος των ημερών”2.\n1Για την επιστημονική απόδειξη σε σχέση με τα οφέλη του διαλογισμού ορθολογιστές φίλοι μου δείτε το βιβλίο: Goleman Daniel , Davidson Richard J.(2018) Ο δρόμος προς τη μόνιμη μεταμόρφωση. Η επιστήμη αποκαλύπτει πώς ο διαλογισμός αλλάζει τον νου, τον εγκέφαλο και το σώμα μας, εκδόσεις Πεδίο\n2Αλμπέρ Καμύ, Ο μύθος του Σίσυφου και πάλι! Γιατί μερικές αγάπες δεν παλιώνουν ποτέ\nΣχολιάστε\t| tags: Θάλασσα, Τάντρα, διαλογισμός\t| posted in τάντρα\nΑΜΑ ΞΕΡΕΙΣ ΤΙ ΘΕΛΕΙΣ ΘΑ ΒΡΕΙΣ ΤΡΟΠΟ ΝΑ ΤΟ ΚΑΝΕΙΣ!\nΠριν αρκετά χρόνια υπήρχε μια ομάδα-παρέα ανθρώπων που λεγόταν “φίλοι του ανθρώπου”. Έβγαζαν διάφορα αυτοκόλλητα, αφίσες, μπλουζάκια και τζιβάνες με έξυπνες, χιουμοριστικές αλλά και σοβαρές ατάκες1, οργάνωναν διάφορα καταστασιακά χάπενινγκς και αλλόκοτες παρεμβάσεις, μοιράζανε δωρεάν προφυλακτικά και διοργάνωναν μερικά από τα καλύτερα πάρτι που έχω πάει (και έχω πάει σε ουκ ολίγα). Ένα από τα “συνθήματά” τους έλεγε: “Άμα ξέρεις τι θέλεις θα βρεις τρόπο να το κάνεις”. Τώρα βεβαίως, θα μου πείτε, οι επιθυμίες μας περιορίζονται από τις κοινωνικές συνθήκες και το φυσικό περιβάλλον. Αν θέλω να βγάλω βράγχια για να αναπνέω κάτω από το νερό οι πιθανότητες είναι ότι όσο και αν το επιθυμώ δεν θα τα καταφέρω. Ναι,μπορεί αυτό το ρητό να μοιάζει σχεδόν αφελές, ίσως υπερβολικά αισιόδοξο αλλά αυτές τις μέρες ήρθε ξανά μετά από χρόνια με έναν παράξενο τρόπο στη μνήμη μου και ένιωσα σαν να μεταφέρει μια σημαντική αλήθεια που είναι μπροστά μας και όμως δεν τη βλέπουμε.\nΊσως αυτή η ατάκα “μίλησε” μέσα μου αυτήν την περίοδο γιατί για πολύ καιρό ένιωθα ότι πραγματικά δεν ήξερα τι ήθελα. Μπορεί να έβαζα στόχους και να τους άφηνα στην μέση για να ξεκινήσω καινούριους ή ακόμα χειρότερα να τους έφερνα σε πέρας χωρίς να νιώσω ιδιαίτερη ικανοποίηση από αυτό. Όλα όσα έκανα έμοιαζαν να μην έχουν καμιά σχέση μεταξύ τους ή και να είναι τελείως αντιφατικά. Ένιωθα να πατάω όχι σε δύο αλλά σε εκατόν δύο βάρκες ταυτόχρονα. Κι αυτή η αίσθηση σε διάφορες παραλλαγές κρατούσε χρόνια. Αυτήν την περίοδο όμως νιώθω ότι επιτέλους βρήκα τι θέλω να κάνω και ήρθε η ώρα να βρω τους τρόπους. Άλλωστε και το πρόβλημα με τα βράγχια που λέγαμε πριν ίσως λυθεί με μπουκάλες οξυγόνου. Στην τελική αυτό που στην πραγματικότητα ήθελα εξ αρχής δεν ήταν να βγάλω βράγχια αλλά να αναπνέω κάτω από το νερό.\nΠολλές φορές νομίζω ότι ενώ συνειδητά θέλω κάτι ένα κομμάτι μου κρυφά δουλεύει για το αντίθετο. Είναι σαν ένας κρυφός, δεύτερος εαυτός να σαμποτάρει αυτό που έχω επιλέξει να πραγματοποιήσω. Είμαι σίγουρος ότι κι εσείς θα το έχετε παρατηρήσει σε φίλους/ες σας ή ίσως και σε εσάς τους ίδιους/ες. Πολλές φορές είναι σαν εμείς να βάζουμε τρικλοποδιές στον εαυτό μας. Σαν να λέμε ότι θέλουμε κάτι αλλά το σώμα μας, οι σκέψεις και οι πράξεις μας να δείχνουν ότι επιθυμούμε κάτι άλλο. Με αυτό το κομμάτι του εαυτού μου που θέλει τα αντίθετα αποφάσισα να κάνω ειρήνη. Να του δώσω το χώρο και το χρόνο να εκφραστεί, να έρθει στην επιφάνεια και να το απολαύσω. Χωρίς να το κρίνω. Είμαι ακόμη στην αρχή. Αλλά κάτι φαίνεται να κινείται. Τα μέχρι τώρα ασύνδετα κομμάτια φαίνεται να ενώνονται σε ένα ενιαίο παζλ. Η δημιουργικότητα αυξάνεται, οι στιγμές απόλαυσης το ίδιο. Κάτι αλλάζει.\nΣε αυτό το ταξίδι αναζητώ τους συνοδοιπόρους που θα αποτελέσουν τη “φυλή” μου. Κάποια μικρά βήματα ήδη έχουν γίνει (Για παράδειγμα η ιστοσελίδα: Https://www.sexpositive.gr που βγήκε στο διαδικτυακό αέρα και πάει καλά), τα μεγαλύτερα μένουν να τα χαράξουμε μαζί (άλλωστε και “το πιο μεγάλο ταξίδι ξεκινάει με ένα μικρό βήμα”). Αυτό το μπλογκ μετά από οκτώ χρόνια νομίζω ότι έκανε τον κύκλο του. Όχι δεν θα το καταργήσω, αλλά θα αλλάξει χαρακτήρα. Δεν θα σταματήσει φυσικά να μιλάει για τις ανοικτές σχέσεις και την πολυσυντροφικότητα. Θα ανοίξω όμως τη βεντάλια των θεμάτων για να μιλήσω για όλα όσα με απασχολούν: τα βιβλία, τις τέχνες, τη φιλοσοφία, την επιστήμη, τη σεξουαλικότητα, την κοινωνία, το σύνολο της ζωής. Αν θέλετε να ενημερώνεστε αποκλειστικά για την πολυσυντροφικότητα και τα sex positive θέματα η ιστοσελίδα sexpositive.gr θα καλύπτει τις ανάγκες σας και με το παραπάνω. Αν και τα υπόλοιπα που θα δείτε εδώ σας φανούν ενδιαφέροντα θα συνεχίσουμε να τα λέμε και από εδώ.\nΣε κάθε περίπτωση το ζητούμενο για εμένα τώρα δεν είναι να πετύχω τους νέους στόχους αλλά να μάθω να απολαμβάνω τη διαδρομή γιατί όπως έλεγε και ο αγαπημένος μου Αλμπέρ Καμύ: “Ο αγώνας και μόνο προς την κορυφή αρκεί για να γεμίσει μιαν ανθρώπινη καρδιά. Πρέπει να φανταστούμε τον Σίσυφο ευτυχισμένο”. Ή όπως θα έλεγαν οι “Φίλοι του Ανθρώπου”: Η γη γυρίζει. Ας αράξουμε να απολαύσουμε το ταξίδι.\n1Τις περισσότερες από τις οποίες, μαζί με την ιδρυτική τους διακήρυξη, μπορείτε να τις βρείτε εδώ: https://filoi2an.blogspot.com/\nΣχολιάστε\t| tags: πολυ-συντροφικότητα, sex positive\t| posted in greek polyamory(πολυσυντροφικότητα)\n“We are all the villain in someone’s story”\nΩς πολυσυντροφικός έχω μάθει ότι ανεξάρτητα από το τι θα κάνεις ή θα πεις θα είσαι πάντα ο κακός στις ιστορίες κάποιων. Παρότι οι άνθρωποι τείνουν να είναι ευγενικοί μπροστά μου (με μερικές αστείες ή εξοργιστικές, όπως το πάρεις, εξαιρέσεις) όταν τους μιλάω για τη συναινετική μη μονογαμία έχω καταλάβει κυρίως από σχόλια και συζητήσεις στο διαδίκτυο ότι και μόνο η λέξη πολυσυντροφικότητα είναι red flag για πολύ κόσμο. Άτομα που σχολιάζουν με βρισίδια συνεντεύξεις μου ή άρθρα για την πολυσυντροφικότητα, άτομα που γράφουν δημόσια ότι τα πολυσυντροφικά άτομα είναι συναισθηματικά κενά, επιφανειακά, γλίτσες, ανήθικα, σεξομανείς, σχεσοφοβικά, νάρκισσοι, ψώνια και ένα σωρό ακόμα γενικευτικές μπούρδες, άτομα που θεωρούν ότι θα τα αναγκάσεις να γίνουν πολυσυντροφικά τα ίδια απλά και μόνο επειδή ανέφερες τον σχεσιακό σου προσανατολισμό,κλπ.,κλπ. Την ίδια ακριβώς αντίδραση έχω παρατηρήσει και με άλλες συμπαθείς κατηγορίες ανθρώπων στις οποίες δεν ανήκω όπως οι vegan, τα ασεξουαλικά άτομα,κα.\nΣίγουρα σε πολλές περιπτώσεις είναι ο φόβος απέναντι σε κάτι καινούριο και διαφορετικό που γεννάει τέτοιες αντιδράσεις και δημιουργεί στερεότυπα. Και αυτό μπορεί να σπάσει μέσα από την προσωπική επαφή με τέτοια άτομα για όποι@ έχει την υπομονή να το κάνει. Μπορεί να μειωθεί επίσης με τη συχνή έκθεση στο άγνωστο ερέθισμα για αυτό και είναι εξαιρετικά χρήσιμος και ωφέλιμος ο ακτιβισμός και η ορατότητα (και) για τα ζητήματα της σεξουαλικότητας.\nΕιδικά στο ζήτημα της πολυσυντροφικότητας και των ανοικτών σχέσεων γενικότερα έχω παρατηρήσει το εξής: Οι άνθρωποι τείνουν να εστιάζουν αποκλειστικά στο κομμάτι του σεξ το οποίο φαντάζονται ότι είναι περισσότερο αν είσαι σε ανοικτή σχέση. Αυτή η εστίαση προκύπτει από το ότι το σεξ είναι κομβικό στη σημερινή κοινωνία. Για την κυρίαρχη αντίληψη το σεξ είναι αυτό που διαχωρίζει τη φιλία από την ερωτική σχέση. Το σεξ είναι αυτό που επιζητούν κρυφά οι “άπιστοι” και οι “άπιστες” των αποκλειστικών σχέσεων, το σεξ είναι αυτό που θα χρησιμοποιηθεί ως ένδειξη ανηθικότητας αλλά και κρυφή φαντασίωση στα πρωτοσέλιδα των εφημερίδων και τα ρεπορτάζ των καναλιών, το(μη συναινετικό) σεξ είναι αυτό που θα χρησιμοποιηθεί συμβολικά αλλά και πραγματικά ως άσκηση εξουσίας,κλπ.\nΈτσι η αντίδραση στο άκουσμα και μόνο της λέξης πολυσυντροφικότητα πολλές φορές υποκρύπτει μια μη συνειδητή επιθυμία για σεξ πέρα από τις κοινωνικές συμβάσεις που εκφράζεται ως λόγος μίσους για τα πολυσυντροφικά άτομα που τους κλέβουν την απόλαυση. Ταυτόχρονα η ειλικρίνεια των ανοικτών σχέσεων αποκαλύπτει ότι ο βασιλιάς της μονογαμίας είναι γυμνός: Πολλές φορές τα πιο επικριτικά άτομα είναι αυτά που τα ίδια ψάχνονται πίσω από τις πλάτες των συντρόφων τους.\nΌπως και να έχει πάντα θα υπάρχει αρκετός κόσμος που θα σε κρίνει και θα σε απορρίπτει για αυτό που είσαι, επειδή απλά υπάρχεις. Το να απολογείσαι σε αυτόν τον κόσμο ή να προσπαθείς να τον πείσεις να σεβαστεί τις σεξουαλικές ή τις σχεσιακές σου προτιμήσεις είναι χρονοβόρο, ψυχοφθόρο και από ένα σημείο και μετά ανώφελο. Είμαστε όλοι κακοί στην ιστορία κάποιου άλλου. Το να αγκαλιάσεις όλες τις πλευρές της ύπαρξης σου χωρίς να σε νοιάζει η γνώμη των άλλων είναι απελευθερωτικό, ευχάριστο, απίστευτα ενδυναμωτικό και ταυτόχρονα κοινωνικά επιδραστικό. Γιατί δίνεις δύναμη σε άλλα άτομα σαν και εσένα που δεν έχουν αποκαλύψει κομμάτια της ταυτότητας τους στον κοινωνικό τους κύκλο και αυξάνεις και την ορατότητα στην κοινωνία.\nΗ δύναμη μέσα από την ευαλωτότητα συνήθως είναι μια υπέροχη εμπειρία αλλά μπορεί να εμπεριέχει και πολύ φόβο ακόμα και πραγματικούς κινδύνους για τις ζωές όσων επιλέγουν να εκτεθούν. Δεν αρκεί να βασιζόμαστε στην ατομική πρωτοβουλία των λίγων αποφασισμένων. Χρειάζεται να οραματιστούμε και να δημιουργήσουμε κύκλους, παρέες, ομάδες και εν τέλει σταθερές κοινοτικές δομές που θα μας αγκαλιάζουν, θα μας στηρίζουν, θα μας αποδέχονται για όλα αυτά που είμαστε και θα χτίζουν μέρα τη μέρα τη συλλογική μας αυτοπεποίθηση για να σταθούμε στο κέντρο της δύναμης μας και να ανθίσουμε μέσα σε κοινότητες απόλαυσης, θεραπείας και αλληλεγγύης!\nΣχολιάστε\t| tags: πολυ-συντροφικότητα, μη-μονογαμία\t| posted in greek polyamory(πολυσυντροφικότητα), patriarchy, polyamory movement\nΗ Πολυσυντροφικότητα στo news247.gr: Πολυσυντροφικότητα στην Ελλάδα: Αγάπη, σεξ και κοινωνικά ταμπού\nΈνα σημαντικό ζήτημα για την πολυσυντροφικότητα και τις ανοικτές σχέσεις είναι η αναπαράστασή τους από τα μέσα μαζικής ενημέρωσης. Συνήθως είτε αυτή απουσιάζει είτε περιορίζεται σε σπάνιες, σύντομες και κάποιες φορές ανακριβείς αναφορές. Μια πιο αντιπροσωπευτική της πραγματικότητας αναπαράσταση της πολυσυντροφικότητας από τα ντόπια μ.μ.ε. είναι κρίσιμη καθώς αυξάνει την ορατότητα των πολυσυντροφικών ατόμων και μειώνει τα κοινωνικά στερεότυπα Με αυτό το σκεπτικό ανταποκριθήκαμε θετικά στην πρόσκληση του δημοσιογράφου Πάνου Κωδωνά για συνεντεύξεις με μέλη της κοινότητας. Στο τέλος του άρθρου θα βρείτε και τη δική μου. Καλή ανάγνωση!\n«The Three Graces», του Antonio Canova SHUTTERSTOCK\nΟ 35χρονος Κώστας διατηρεί μια τριαδική σχέση με την 32χρονη Αγγελική και την 30χρονη Έλενα. Ο ίδιος μιλά στο NEWS 24/7 για το πώς βιώνει την πολυσυντροφικότητα με τις δύο συντρόφους του, για την κριτική που έχει δεχτεί, ενώ τονίζει πως απεχθάνεται να τον θεωρούν «πολλά βαρύ» άνδρα, ελπίζοντας πως κάποτε «η κοινωνία θα απαλλαχθεί από την ανταγωνιστικότητα που της έχει κληροδοτηθεί».\nΜε την κύρια σχέση μου είμαστε μαζί εδώ και 8 χρόνια. Γνωριστήκαμε διαδικτυακά μέσω των Social Media. Υπήρχε εξ’ αρχής ένα πολύ δυνατό δέσιμο. Σχεδόν συγκατοικήσαμε από την πρώτη μέρα που βρεθήκαμε. Με την κοπέλα μας γνωριστήκαμε πριν περίπου τρία χρόνια όταν ψαχνόμασταν στο Tinder. Αναφέρω την στιγμή της γνωριμίας και όχι την διάρκεια της σχέσης, γιατί υπήρξαν «διαλείμματα». Και το τονίζω αυτό γιατί συνήθως οι τριαδικές σχέσεις παρουσιάζονται ως κάτι «Super wow». ΔΕΝ είναι εύκολο.\nΈχω την αίσθηση ότι τα τελευταία χρόνια οι άνθρωποι τείνουν να αμφισβητούν τις παραδοσιακές σχέσεις γενικότερα. Οι άνθρωποι που κατέκριναν τη ζωή μας για λόγους «ηθικής» ήταν ελάχιστοι. Πιθανό βέβαια να συμβαίνει αυτό στον μικρόκοσμό μου ή να μη μιλάνε μπροστά μου. Από στερεότυπα όμως άλλο τίποτα. Αυτό που με εκνευρίζει αφάνταστα είναι όταν με αντιμετωπίζουν ως τον «πολλά βαρύ μάτσο άντρα» που έχει δυο γυναίκες. Αγνοούν δηλαδή τη σχέση που έχουν τα κορίτσια μεταξύ τους και επικεντρώνονται στον άντρα. Επίσης, πολύ συνηθισμένη είναι η αντιμετώπιση μιας τριαδικής σχέσης ως κάτι που διεξάγεται απαραίτητα στο κρεβάτι. Είναι κάτι που δεν ισχύει. Ξέρετε, κάνουμε ότι κάνουν και τα ζευγάρια. Τρώμε, βγαίνουμε βόλτες, βλέπουμε ταινίες, πηγαίνουμε για καφέ κλπ.\nΘα έλεγα ότι υπάρχει πάντοτε ένα κομμάτι ανασφάλειας. Κάποιος μπορεί να νιώσει ότι είναι «στην απ’ έξω». Θεωρώ πως η πολυσυντροφικότητα βασίζεται στην ειλικρίνεια και την εμπιστοσύνη. Είναι πολύ σημαντικό το κάθε μέλος να δουλέψει με τον εαυτό του και να διαπιστώσει τους παράγοντες που του δημιουργούν μια ανασφάλεια που συνήθως δεν έχει βάση.\nΠοτέ δεν μπόρεσα να κατανοήσω αυτό το «μοιράζομαι» σε ό,τι αφορά τα ανθρώπινα συναισθήματα. Θεωρώ πως δεν υπάρχει «αγαπώ κατά 60% τον έναν άνθρωπο και κατά 40% τον άλλον». Η αγάπη δε χωρίζεται, ούτε μετριέται. Είτε αγαπάς είτε δεν αγαπάς. Μου θυμίζει το παιδιαρίστικο «ποιον αγαπάει πιο πολύ η μαμά, τον ένα γιο ή τον άλλο». Ελπίζω κάποια στιγμή η κοινωνία να ξεπεράσει την ανταγωνιστικότητα που της έχει κληροδοτηθεί, και αυτό δεν αφορά μόνο την πολυσυντροφικότητα.\nΉλιος: Η μία μου γιαγιά είχε μεγάλο θέμα μ’ αυτό. Τη μια μέρα έλεγε «αυτό δεν είναι έρωτας, αυτό δεν είναι αγάπη». Την άλλη μέρα έλεγε «βλέπω πόσο αγαπιέστε και σας χαίρομαι». Δεν μπορούσε να το καταλάβει. Συμφωνήσαμε πως κάποια πράγματα συμβαίνουν κι ας μη μπορούμε να τα καταλάβουμε όλοι. Κάποια στιγμή μίλησε άσχημα και τώρα τη βλέπω πιο σπάνια. Οι γονείς και τ’ αδέρφια μου είχαν κάποιες απορίες που τους έλυσα και το αποδέχτηκαν στο έπακρο. Η άλλη μου γιαγιά θέλει να με δει γαμπρό πριν πεθάνει. Ο πολυσυντροφικός γάμος στην Ελλάδα, θα επιτραπεί περίπου εκατό χρόνια μετά τον πρώτο γκέι γάμο στη Μητρόπολη Αθηνών. Θα της το πω να έρθει.\nΑ.: Δεν την λαμβάνω σαν κριτική, αλλά έχω ακούσει αρκετά σχόλια από την μητέρα μου μέχρι και πρώην φίλους μου ότι αυτό που ζω είναι απλά μια φάση και θα «σοβαρευτώ» όταν μεγαλώσω. Δεν με ενοχλεί τόσο. Μερικές φορές το διαφορετικό μας φοβίζει και δεν το δεχόμαστε άμεσα.\nΗ μία μου γιαγιά είχε μεγάλο θέμα μ’ αυτό. Τη μια μέρα έλεγε «αυτό δεν είναι έρωτας, αυτό δεν είναι αγάπη». Την άλλη μέρα έλεγε «βλέπω πόσο αγαπιέστε και σας χαίρομαι». Δεν μπορούσε να το καταλάβει. Συμφωνήσαμε πως κάποια πράγματα συμβαίνουν κι ας μη μπορούμε να τα καταλάβουμε όλοι.- Ήλιος\nΉλιος: Προσωπικά δεν το βιώνω αυτό το συναίσθημα, το έχω ξεπεράσει. Δεν είναι υποτιμητικό να ζηλεύει κανείς, ούτε είναι «ανώτερο» το άτομο που δεν ζηλεύει. Μια πρώην σύντροφός μου πήρε την εξαιρετικά θαρραλέα πρωτοβουλία να ζητήσει από μια κοπέλα που φλερτάραμε (και πλέον έχουμε σχέση), να τη βοηθήσει να διαχειριστεί τη ζήλια απέναντί της. Η ζήλια είναι ένα συναίσθημα όπως όλα και μπορούμε, μόνοι ή με βοήθεια, να το διαχειριστούμε ή να το ξεπεράσουμε. Κατά μία έννοια είναι σαν να ξεπερνάς μια φοβία. Το ίδιο ισχύει και για τις μονογαμικές σχέσεις. Ένα άτομο που ζηλεύει πολύ, δεν αγαπά κατ’ ανάγκη πολύ, ούτε το αντίστροφο. Στις πολυσυντροφικές σχέσεις χρειάζεται ειλικρίνεια, επικοινωνία.\nΉλιος: Με κάθε άτομο δημιουργείται ξεχωριστό ολόκληρο συναίσθημα και στην επαφή μαζί του, το συναίσθημα είναι όλο εκεί, όπως και το σώμα. Κατ’ αυτή την έννοια, το μόνο που μένει να μοιραστεί, είναι ο χρόνος. Αυτό σημαίνει πως «έχουμε πρόγραμμα» ή τουλάχιστον πως βοηθάει να έχουμε. Η ζωή είναι τόσο πιο ενδιαφέρουσα και υγιής όταν τη ζεις αυθεντικά, που δεν αξίζει να ζεις για το «τι θα πει ο κόσμος» που δεν είναι μέρος της. Κάποια στιγμή θα πεθάνουμε. Ας μπορούμε ως τότε, να πούμε πως ζήσαμε.\nΑ.: Ο έρωτας και η αγάπη όταν μοιράζονται προσφέρουν μόνο καλό. Δεν υπάρχει λόγος να «μικρύνω» τον εαυτό μου για την άποψη κάποιου τρίτου, όταν αυτό που κάνω είναι αθώο και άκακο.\nΓιώργος: Ήδη από την εφηβεία είχα την πεποίθηση ότι ιδανικά οι σχέσεις των ανθρώπων θα πρέπει να είναι ελεύθερες σε κάθε επίπεδο. Το μοιραζόμουν αυτό με φίλους και ερωτικούς συντρόφους, αλλά πιο πολύ ως ένα ιδανικό προς το οποίο πρέπει να κινηθούμε. Κάποια στιγμή, ενώ βρισκόμουν στην Αγγλία, έπεσα τυχαία πάνω στον όρο polyamory (η αγγλική λέξη για την πολυσυντροφικότητα) και ενθουσιάστηκα! Συνειδητοποίησα ότι υπάρχει ένα παγκόσμιο κίνημα που υποστηρίζει και εφαρμόζει στην πράξη αυτά που πίστευα. Ένιωσα ότι βρήκα τη «φυλή» μου. Αυτό μου έδωσε περισσότερη αυτοπεποίθηση για να εκφράζω τις σκέψεις και τις επιθυμίες μου. Άρχισα να το ψάχνω περισσότερο και όταν είδα ότι στο ελληνόφωνο διαδίκτυο (τουλάχιστον εκτός facebook μιας και τότε δεν είχα λογαριασμό) δεν υπήρχε σχεδόν τίποτα αναφορικά με την πολυσυντροφικότητα, αποφάσισα να φτιάξω το blog μου. Μιλάμε τώρα για το 2013. Αυτό με έφερε σε επαφή με άτομα από την κοινότητα και έτσι αποφάσισα (με βαριά καρδιά γιατί είμαι λίγο τεχνοφοβικός) να φτιάξω facebook και να μεταφέρω κι εκεί το υλικό της σελίδας μου. Πλέον είμαι διαχειριστής σε σελίδες για την πολυσυντροφικότητα, έχω δικτυωθεί με άτομα από όλο τον κόσμο, έχω συμμάσχει σε σχετικά φεστιβάλ και γενικά όλο αυτό αποτελεί σημαντικό κομμάτι της καθημερινότητάς μου και του τρόπου που αντιλαμβάνομαι τον εαυτό μου και τους γύρω μου.\nΓιώργος: Γνωριστήκαμε μέσω των συναντήσεων της ομάδας «ανοικτές σχέσεις» στο facebook. Γνωριζόμαστε αρκετό καιρό και μιλούσαμε σποραδικά από το διαδίκτυο, αλλά πιο κοντά ήρθαμε τον περασμένο Οκτώβρη. Θα ήθελα εδώ να διευκρινίσω κάτι: Η πολυσυντροφικότητα και οι ανοικτές σχέσεις έχουν πολλές μορφές. Οι περισσότεροι άνθρωποι εκτός της κοινότητας την έχουν στο μυαλό τους σαν μια πιο ανοικτή παραλλαγή του κλασσικού ζευγαριού. Παρότι υπάρχει κι αυτό, υπάρχουν και πολλές άλλες μορφές σχέσεων που ξεφεύγουν τελείως από το ζευγάρι. Προσωπικά αυτήν την περίοδο είμαι στη φάση της ανεξάρτητης πολυσυντροφικότητας (solo polyamory). Διατηρώ δηλαδή σχέσεις με τις συντρόφους μου χωρίς όμως να τις ιεραρχώ κάπως και χωρίς να θεωρώ ότι «είμαστε ζευγάρι» με κάποια από αυτές. Άλλωστε, όπως λέει και μια φίλη μου, ζευγάρια είναι μόνο οι κάλτσες. Δεν αποκλείω κάποια άλλη μορφή σχέσης για το μέλλον βέβαια. Πού θα πάει, κάποια στιγμή θα τη φτιάξουμε την παγκόσμια πολυσυντροφική κομμούνα χαχαχα.\nΈλενα: Είχαμε γνωριστεί παλιά και βλεπόμασταν στις συναντήσεις της ομάδας «ανοιχτές σχέσεις», όμως τον Οκτώβριο του 2020 ήρθαμε πιο κοντά. Λίγο πριν φύγω για εξωτερικό. Εμ, δεν είμαστε και ακριβώς «μαζί», με την έννοια του κλασσικού μονογαμικού ζευγαριού. Αυτή τη στιγμή δεν είμαστε στην ίδια πόλη, οπότε κρατάμε μια όμορφη επαφή.\nΈλενα: Ναι, γιατί κάποιοι συγγενείς, παρόλο που έχουν καλή πρόθεση, έχουν κάτι πολύ συγκεκριμένο στο μυαλό τους ως «ευτυχία», που τους εμποδίζει να δουν ότι κάθε άνθρωπος είναι διαφορετικός και έχει διαφορετικά κριτήρια και άλλες ανάγκες.\nΤο πρωτότυπο άρθρο βρίσκεται εδώ: https://bit.ly/2PbFeAW\nΣχολιάστε\t| tags: πολυσυντροφικότητα, συνεντεύξεις, ΜΜΕ, Polyamory, queer\t| posted in greek polyamory(πολυσυντροφικότητα), αναδημοσιεύσεις, lgbtqqi\nΑνοικτή παρουσίαση του πολυσυντροφικού κόμικ: «It’s not that complicated»\nΣτα πλαίσια της πολυσυντροφικής εβδομάδας (9-15/2) η ομάδα “Ανοιχτές Σχέσεις” κουβεντιάζει αυτό το Σάββατο 13/2, 7μ.μ. με τη Μαργαρίτα με αφορμή την πρόσφατη έκδοση του queer, πολυσυντροφικού της κόμικ “It’s not that complicated” που κυκλοφόρησε πρόσφατα στο Βερολίνο. Μια συζήτηση για τα κόμικ, τις ανοιχτές σχέσεις και τις πολυσυντροφικές κοινότητες στην Ελλάδα και το εξωτερικό\nΓια να συνδεθείτε συμπληρώστε την παρακάτω φόρμα επικοινωνίας και θα σας στείλουμε το σχετικό σύνδεσμο για την εκδήλωση: https://forms.gle/VFR5VAn4mL6EiEJB7\nΟι κανόνες της συνάντησης:\n– Ακούμε με προσοχή χωρίς να διακόπτουμε το πρόσωπο που μιλάει.\n– Δεν μονοπωλούμε τη συζήτηση μιλώντας ασταμάτητα. Ο σκοπός της συνάντησης δεν είναι να προβάλουμε τον εαυτό μας.\n– Δεν κάνουμε κριτική και δεν δίνουμε συμβουλές παρά μόνο αν μας ζητηθούν\nΣχολιάστε\t| tags: πολυ-συντροφικότητα, κόμικ\t| posted in greek polyamory(πολυσυντροφικότητα), lgbtqqi, polyamory, polyamory movement, queer\nΔεν έχω γνωρίσει μέχρι τώρα στη ζωή μου κάποιον άνδρα1 που να μην έχει κακοποιήσει άλλους συνανθρώπους του ηθελημένα ή μη του εαυτού μου συμπεριλαμβανομένου. Μιλάω και για σεξουαλική κακοποίηση αλλά όχι μόνο. Γιατί κακοποίηση είναι και το ξύλο στον πιο αδύναμο, τα καψόνια, το bulying, οι προσβολές, ο εξευτελισμός. Αλλά ας επικεντρωθούμε στις σχέσεις των φύλων. Πολλοί νομίζουν ότι αν δεν τη στήνουν τα βράδια κάτω από γέφυρες για να βιάσουν περαστικές είναι υπόδειγμα αντισεξισμού. Όμως όπως λέει και μια φίλη μου η πατριαρχία είναι σαν το οξυγόνο. Μπορεί να μην τη βλέπεις με γυμνό μάτι, αλλά είναι παντού γύρω μας. Αυτό που συμβαίνει τώρα είναι ότι το πέπλο που κάλυπτε την πραγματικότητα σιγά, σιγά απομακρύνεται.\nΟι άνδρες μαθαίνουν από μικρά παιδιά να μην κλαίνε, να είναι σκληροί,να εκφράζουν το θυμό τους αλλά όχι τη λύπη τους και να επιβάλλονται με τη βία. Οι άνδρες μαθαίνουν ότι αν τους αρέσει πολύ μια γυναίκα πρέπει να τη διεκδικούν. Ότι αν αυτή λέει όχι πρέπει να επιμείνουν μέχρι το όχι να γίνει ναι. Οι άνδρες μαθαίνουν ότι αν μια γυναίκα θέλει να κάνει “συνέχεια” σεξ είναι τσούλα ενώ αν ένας άνδρας θέλει το ίδιο είναι απλά …άνδρας. Οι άνδρες μαθαίνουν να πιάνουν χώρο και να εκφράζονται ελεύθερα για όλα τα θέματα. Ο δημόσιος χώρος τους ανήκει. Ο ιδιωτικός χώρος είναι το βασίλειο των γυναικών για αυτό και δεν πολυανακατεύονται στις δουλειές του νοικοκυριού. Βοηθάνε όμως καμιά φορά πηγαίνοντας σούπερ μάρκετ και πετώντας τα σκουπίδια.\nΟι βιασμοί βέβαια είναι άλλης τάξης φαινόμενο. Είναι; Μόνο μια μειοψηφία βιασμών γίνονται από αγνώστους ο μεγαλύτερος αριθμός είναι από συγγενείς (συνήθως πατεράδες και θείους) ή ερωτικούς συντρόφους. Μέχρι το 2006 το νομικό μας σύστημα δεν αναγνώριζε την πιθανότητα βιασμού εντός γάμου. Βλέπεις είναι συζυγικό καθήκον να κάνεις σεξ με το σύντροφό σου οποιαδήποτε ώρα και στιγμή. Βιασμός όμως δεν είναι μόνο όταν αναγκάσεις κάποια να κάνει σεξ μαζί σου υπό την απειλή όπλου. Είναι και όταν δεν σταματάς το σεξ μόλις η σύντροφός σου το ζητήσει. Είναι και όταν κάνεις σεξ ενώ το άλλο άτομο δεν έχει τις αισθήσεις του, όταν σιωπά γιατί φοβάται, όταν δεν έχει δώσει την ενθουσιώδη συναίνεσή του. Και όχι το ότι κάποια ήρθε μεθυσμένη σπίτι σου την πρώτη νύχτα που σε γνώρισε δεν είναι συναίνεση. Ούτε αν είχατε φιληθεί πριν δύο ώρες είναι συναίνεση. Ο βιασμός λοιπόν βασίζεται στην έλλειψη συναίνεσης. Και όταν εκπαιδεύεσαι από μικρό παιδί να θεωρείς την έλλειψη συναίνεσης των γυναικών γύρω σου ως ένδειξη ότι πρέπει να εντείνεις τις προσπάθειες σου να τις…κατακτήσεις αυτό ακριβώς είναι που έχεις ακούσει ως κουλτούρα του βιασμού. Και ναι μπορεί να μην έφτασες ως εκεί αλλά μην παίρνεις όρκο για όλους τους φίλους σου.\nΕκτός λοιπόν από το βιασμό υπάρχουν πάρα πολλά παραδείγματα παραβιαστικών και κακοποιητικών συμπεριφορών που βασίζονται (έκπληξη!) στην έλλειψη συναίνεσης. Η σωματική και ψυχολογική βία, Το πολύ έντονο κοίταγμα ενώ αισθάνεσαι ότι η άλλη νιώθει άβολα, τα αγγίγματα και τα χουφτώματα, το να την ακολουθείς επί ένα χιλιόμετρο από πίσω μέσα στη νύχτα, το να της περιγράφεις με λεπτομέρειες τι θέλεις να της κάνεις ενώ δεν έχει καμιά όρεξη να σε ακούσει,το να συνεχίζεις να τη “φλερτάρεις” ενώ σου έχει ήδη πει ότι την ενοχλείς, κλπ. Τις προάλλες διάβαζα τις δημοσιεύσεις στο ίντερνετ ενός τύπου που έβριζε (και ορθά) το Λοβέρδο για τις δηλώσεις του και έκανε απανωτά ποστ αλληλεγγύης στο εγχώριο #metoo. Για το ίδιο άτομο είχε τύχει την προηγούμενη μέρα να μάθω ότι απομακρύνθηκε από γκρουπ στο Fb μετά από καταγγελίες δύο άγνωστων μεταξύ τους γυναικών του γκρουπ ότι τις παρενοχλούσε. Άλλοι πιο μάτσο από αυτόν καλούσαν σε ξυλοδαρμούς και δολοφονίες σεξιστών ενώ το ίδιο το προφίλ τους είναι γεμάτο σεξιστικές ανοησίες. Και το πιο τραγικό είναι ότι δεν νομίζω ότι οι παραπάνω είναι υποκριτές (όχι ότι δεν υπάρχουν και τέτοιοι, δε θα ξεχάσω ποτέ τον τραμπούκο συμμαθητή μου που, αφού είχε πετάξει μια καρέκλα από το παράθυρο του πρώτου ορόφου στο προαύλιο, μόλις ήρθε η διευθύντρια και μας είπε ότι αν δεν πούμε τι έγινε θα πάρει αποβολή όλο το τμήμα σηκώθηκε πάνω και ούρλιαζε “όποιος το έκανε να το πει τώρα αν είναι άνδρας. Εγώ αν το είχα κάνει θα αναλάμβανα αμέσως την ευθύνη”). Πιστεύω ότι είναι τόσο εσωτερικευμένος ο σεξισμός τους που δεν τον αντιλαμβάνονται καν ως τέτοιον. Για αυτό σου λέω: Δεν έχω γνωρίσει μέχρι τώρα στη ζωή μου κάποιον άνδρα που να μην έχει κακοποιήσει ποτέ άλλους συνανθρώπους του ηθελημένα ή μη του εαυτού μου συμπεριλαμβανομένου.\nΝαι αλλά και οι άνδρες δεν κακοποιούνται, δεν παρενοχλούνται; Φυσικά. Προσωπικά το έχω βιώσει και αυτό τόσο από άνδρες όσο και από γυναίκες. Και ναι είναι αλήθεια ότι λίγοι άνδρες το λέμε δημόσια. Όμως κι εδώ έχει να κάνει με την ανατροφή μας. Όταν από παιδί μαθαίνεις να είσαι σκληρός και όχι γυναικούλα, άνδρας και όχι αδερφή, γαμιάς, κλπ. το να σε παρενοχλήσει κάποια σου ακούγεται ως αστείο. Αν είναι γυναίκα θα πρέπει να κολακευτείς αν είναι άνδρας να γελάσεις. Το μόνο που δεν πρέπει να κάνεις είναι να δείξεις τα συναισθήματα, τις ανάγκες σου και την ευαλωτότητά σου. Το να περάσουμε λοιπόν από την κουλτούρα του βιασμού στην κουλτούρα της συναίνεσης είναι όφελος για όλη την ανθρωπότητα.\nΟι Καλοί, ο κακοί και η δικαιοσύνη\nαυτοί που ποτέ τους δε σκέφτηκαν «γιατί».\nΑν αυτός που φέρεται με κάποιον από τους τρόπους που αναλύσαμε παραπάνω είναι κάποιος άγνωστος τύπος που δεν έχει σχέση με τον κοινωνικό μας κύκλο είναι πολύ εύκολο να τον καταδικάσουμε, να τον καταγγείλουμε ακόμη και να μιλήσουμε για κρεμάλες, κλπ. Αν όμως είναι ο φίλος μας, ο σύντροφος μας, ο συγγενής μας ή εμείς οι ίδιοι τα πράγματα γίνονται πιο περίπλοκα από το να χωρίσουμε τον κόσμο σε καλούς και κακούς και να καλέσουμε σε εξόντωση των δεύτερων. Κι αυτό δεν έχει να κάνει μόνο με το συγκεκριμένο ζήτημα αλλά με το πώς αντιλαμβανόμαστε εν γένει την κοινωνική δικαιοσύνη. Ένα όμορφο σύνθημα λέει: “Είμαστε αυτό που κάνουμε για να αλλάξουμε αυτό που είμαστε”. Μπορούμε να αλλάξουμε αυτό που είμαστε αν αλλάξουμε αυτό που κάναμε. Ένας άλλος συμμαθητής μου που ήταν από τους κλασσικούς bullies του σχολείου σήμερα είναι ψυχολόγος για ΛΟΑΤΚΙ+ άτομα. Αντί να ψάχνουμε τους κακούς ας προσπαθήσουμε να φτιάξουμε ένα περιβάλλον που να αξίζει να ζούμε. Οι άνδρες ας αναγνωρίσουμε πρώτα από όλα το σεξισμό μέσα μας, στις σκέψεις και στις πράξεις μας και ας επικοινωνήσουμε με τους άνδρες γύρω μας, ας χτίσουμε σχέσεις που βασίζονται στο συναίσθημα, το μοίρασμα, το νοιάξιμο, τη συναίνεση, την απόλαυση.\nΚι όπως λέει και μια μαύρη queer, πολυσυντροφική φεμινίστρια: “Η συναίνεση που υποστηρίζεται από την πραγματική επιλογή ενός ισχυρού όχι, από σεβαστά και καλά ορισμένα όρια και από ένα σπλαχνικό ναι που πλημμυρίζει ολόκληρο το σώμα, είναι μια προ-οργασμική εμπειρία. Βάζει τα θεμέλια για συναρπαστικές συνδέσεις εγγύτητας που είναι καθαρές από τις σκιές της χειραγώγησης και της κακοποίησης”. Πρόκειται για την Adrienne Maree Brown, συγγραφέα του υπέροχου βιβλίου pleasure activism η οποία μεταξύ άλλων υποστηρίζει τη μετασχηματιστική δικαιοσύνη (transformative justice) μια ανεξάρτητη από το κράτος μορφή δικαιοσύνης χωρίς την ηθική της τιμωρίας που θέλει να σπάσει τον κύκλο της βλάβης και να λειτουργήσει ως φορέας αλλαγής στις κοινότητες μας και στην κοινωνία συνολικά! Κι αν σας άνοιξε η όρεξη δείτε εδώ ένα βιντεάκι για περισσότερα: https://www.youtube.com/watch?v=U-_BOFz5TXo\n1Τουλάχιστον Cis straight άνδρα\n2 Σχόλια\t| tags: #metoo, πατριαρχία, φεμινισμός, μετασχηματιστική δικαιοσύνη\t| posted in antisexism, feminism, patriarchy, sex politics\nTo Bachelor και η μονογαμία ως φάσμα\nΜπορεί η ταινία Ευτυχία να “έδωσε ένα γερό μάθημα στην κουλτούρα των ριάλιτι”1 αλλά εγώ παρακολούθησα χωρίς ενοχές τον τελικό του Bachelor. Τα τελευταία χρόνια δεν είχα συσκευή τηλεόρασης ωστόσο μέσα στην καραντίνα βρέθηκα σε σπίτι με TV κι έτσι είχα την ευκαιρία να δω το ριάλιτι “The Bachelor” όπου ένας άνδρας γνωρίζει είκοσι γυναίκες με σκοπό να καταλήξει στη μία, με την οποία θα προχωρήσει σε αποκλειστική σχέση, με σκοπό τη δημιουργία οικογένειας. Η περιγραφή του καναλιού για το σόου είναι η εξής: “Ένας άντρας, 20 γυναίκες! Όλες θέλουν να κερδίσουν το μυαλό και την καρδιά του και θα κάνουν τα πάντα για να το πετύχουν! Μόνον μία θα καταφέρει να τον κατακτήσει, να δεχτεί το μονόπετρο και να γίνει η γυναίκα της ζωής του”. Το ριάλιτι The Bachelor είναι ένα αμερικάνικο τηλεοπτικό προϊόν που έκανε πρεμιέρα στο δίκτυο ABC, τον Μάρτιο του 2002. Η επιτυχία του ριάλιτι οδήγησε σε διάφορες παραλλαγές του (όπως το “The Bachelorette”, που μια γυναίκα που καλείται να επιλέξει ανάμεσα σε 20 άνδρες διαγωνιζόμενους) και στο να φτάσει να παίζεται σήμερα σε πάνω από 31 χώρες μεταξύ των οποίων πλέον και η Ελλάδα.\nΤο Bachelor είναι ένας πραγματικός ύμνος στην τοξική μονογαμία. Είκοσι γυναίκες που συγκατοικούν σε μια βίλα, ανταγωνίζονται για την καρδιά του πετυχημένου εργένη Παναγιώτη Βασιλάκου με κάθε μέσο. Προσβάλουν, ζηλεύουν και υπονομεύουν η μία την άλλη σε καθημερινή βάση. Με πολλές αφορμές το ριάλιτι φροντίζει να μας τονίσει τις πιο παραδοσιακές πατριαρχικές αξίες: Οι γυναίκες πρέπει να μαγειρεύουν για τον άνδρα και να τον φροντίζουν. Η γυναικεία αλληλεγγύη υποχωρεί και οι φιλίες αποδεικνύονται ψεύτικες μπροστά στον ανταγωνισμό για το Alpha male αρσενικό. Αυτός έχει αυτονόητο δικαίωμα να τους λέει ακόμα και τι θα φορέσουν (για παράδειγμα σε μια χαρακτηριστική σκηνή o πρωταγωνιστής έχει πάει να γνωρίσει την οικογένεια της Νικόλ, υποψήφιας συντρόφου του και τελικά νικήτριας του παιχνιδιού, η οποία μας συστήνεται με την ιδιότητα της cheerleader. Αυτή τονίζει στον πατέρα της ότι ο υποψήφιος γαμπρός της καλύπτει τα πόδια όταν φοράει σχιστά φορέματα για να μην προκαλεί και ο πατέρας του δίνει συγχαρητήρια γιατί έτσι πρέπει να φέρονται οι άνδρες. Στη συνέχεια η Νικόλ δηλώνει ότι χαίρεται για αυτή τη συμπεριφορά του Μπάτσελορ γιατί μπορεί να φαίνεται μοντέρνα γυναίκα άλλα στην πραγματικότητα είναι παραδοσιακή). Η ζήλια θεωρείται ένδειξη ερωτικού ενδιαφέροντος. Όταν ωστόσο εκφράζεται από τις γυναίκες είναι ένα πρόβλημα προς επίλυση. Αντίθετα ο Παναγιώτης δηλώνει ότι αν η σύντροφός του ρίξει έστω κι ένα βλέμμα σε άλλον άνδρα αυτός θα τη χωρίσει άμεσα. Η μονογαμία και η πυρηνική οικογένεια στην πιο κλασσική πατριαρχική της μορφή εξυμνείται με πάρα πολλούς τρόπους σε κάθε επεισόδιο.\nΤην ίδια στιγμή όμως ο Παναγιώτης βγαίνει ερωτικά ραντεβού με όλες τις κοπέλες και πάρα πολύ συχνά καταλήγει να φιλάει μια κοπέλα ακόμη και μπροστά στις υπόλοιπες. Από ένα σημείο και μετά δηλώνει ότι έχει αισθήματα για αρκετές κοπέλες. Όταν μένουν οι τρεις τελευταίες κοπέλες τις καλεί διαδοχικά (εν γνώσει των άλλων δύο) να περάσουν τη νύχτα μαζί του με ξεκάθαρο σκοπό τη σεξουαλική επαφή και στο προτελευταίο επεισόδιο δηλώνει ερωτευμένος και με τις δύο υποψήφιες. Την επόμενη μέρα ωστόσο καταλήγει στην κοπέλα της ζωής του στην οποία χαρίζει το μονόπετρο και το ριάλιτι τελειώνει με το ζήσαν αυτοί καλά και εμείς καλύτερα. Τόσο τα φιλιά, όσο και η πρόσκληση για σεξ δικαιολογούνται από το Βασιλάκο ως ο τρόπος μέσω του οποίου θα καταλήξει να επιλέξει ποια είναι κατάλληλη να γίνει η μία και μοναδική σύντροφος της ζωής του.\nΟι φήμες λένε ότι όλο αυτό είναι ένα σενάριο και ότι οι δύο πρωταγωνιστές παρά τις κοινές τους εμφανίσεις ως ζευγάρι σε διάφορες εκπομπές έχουν ήδη χωρίσει, αν υπήρξαν ποτέ μαζί. Αυτή η εκδοχή ωστόσο δεν αναιρεί αλλά αντίθετα ενισχύει το εξής: Την ίδια στιγμή που η μονογαμία σε ένα από τα πιο δημοφιλή τηλεοπτικά προγράμματα διεθνώς εξυμνείται ως η αυτονόητη και πιο φυσική μορφή σχέσης και μάλιστα στην πιο τοξική και πατριαρχική της version ,ταυτόχρονα προβάλλεται ως κομμάτι αυτής της μονογαμίας, μια εκδοχή συναινετικής πολυγυνίας ( ή πολυανδρίας στο αντίστοιχο Bachelorette που ωστόσο δε θα έρθει προς το παρόν στην Ελλάδα) που φτάνει μάλιστα στο σημείο ο πρωταγωνιστής να δηλώνει ερωτευμένος με δύο γυναίκες ταυτόχρονα. Όλο αυτό μας δείχνει την ιστορικότητα της έννοιας της μονογαμίας από την εποχή που σήμαινε την εφ’ όρου ζωής δέσμευση δύο ατόμων με κύριο κριτήριο επιτυχίας τη διάρκεια της σχέσης, τη θυσία για το σύντροφο και την οικογένεια και την οικονομική ασφάλεια, στη σημερινή εννόησή της ως σειριακή (διαδοχική) μονογαμία με κριτήριο επιτυχίας το πάθος και την ένταση της σχέσης μέχρι να βρεθεί το κατάλληλο άτομο με το οποίο ο έρωτας θα βαθύνει και θα οδηγήσει σε μια μακροχρόνια σχέση αγάπης και τελικά τη δημιουργία οικογένειας.\nΚατά μια έννοια το ριάλιτι αυτό φαίνεται να επιχειρεί να ενσωματώσει στο παραδοσιακό πλαίσιο της μονογαμικής αφήγησης το λεγόμενο casual dating που ούτως ή άλλως ακολουθούν τα μονογαμικά άτομα όταν δεν είναι σε αποκλειστική σχέση. Το καινοτόμο εδώ είναι ότι όλο αυτό συμβαίνει μπροστά στα μάτια των υποψηφίων συντρόφων (και του φιλοθεάμονος κοινού) οι οποίες μάλιστα αφηγούνται το τι ακριβώς συνέβη στα ραντεβού τους με τον Παναγιώτη στις συμπαίκτριες τους. Βεβαίως μπορεί κανείς/μία να ισχυριστεί ότι πρόκειται για μια υπερβολή με σκοπό να προκαλέσει το ενδιαφέρον των τηλεθεατών/τριών. Αυτό φαίνεται να ισχύει ως ένα βαθμό αλλά δεν είναι επαρκής εξήγηση. Αν θέλουμε να καταλάβουμε γιατί είναι εφικτό ένα τέτοιο ριάλιτι να παίζεται με επιτυχία σε πάνω από τριάντα χώρες του πλανήτη θα πρέπει να εξετάσουμε τη μονογαμία (και τη μη μονογαμία) ως φάσμα και το σημείο του φάσματος της το οποίο κυριαρχεί στις σημερινές κοινωνίες.\nΗ ιδέα των σχέσεων ως ένα φάσμα που ξεκινάει από την απόλυτη μονογαμία και φτάνει στην πολυσυντροφικότητα ( μη μονογαμικές σχέσεις με τη γνώση και τη συναίνεση όλων των συμμετεχόντων) δεν είναι φυσικά του γράφοντος. Άρθρα, επιστημονικές δημοσιεύσεις ακόμα και έρευνες έχουν γίνει σχετικά με αυτό το ζήτημα. Θα αναφέρω χαρακτηριστικά μια έρευνα που έγινε στα τέλη του 2016 πάνω στο φάσμα της μονογαμίας από τη YouGov, μια από τις μεγαλύτερες διεθνείς εταιρείες ερευνών και δημοσκοπήσεων με πάνω από 11εκατομμύρια εγγεγραμμένα μέλη σε όλο τον κόσμο. Η YouGov υπέβαλε ερωτήσεις στους Αμερικάνους πολίτες χρησιμοποιώντας ένα φάσμα επτά σημείων (0-6), όπως η κλίμακα Kinsey. Το μηδέν στην κλίμακα της YouGov σήμαινε μια εντελώς μονογαμική σχέση, ενώ ένα έξι στην κλίμακα υποδήλωνε μια εντελώς μη μονογαμική. Οι ερευνητές/τριες ρώτησαν τους συμμετέχοντες/ουσες για το ιδανικό στυλ σχέσης και το τρέχον στυλ σχέσης τους. Το αποτέλεσμα ήταν ότι μόνο το 51% των ατόμων κάτω των 30 ανέφεραν ότι η ιδανική σχέση τους θα ήταν εντελώς μονογαμική, σε σύγκριση με 58% ηλικίας 30 έως 44, 63% τοις εκατό των ατόμων 45 έως 64 και 70% τοις εκατό των ατόμων 65 και άνω. Τέλος το 1/5 των νέων κάτω των τριάντα είχαν τουλάχιστον μία συναινετικά μη μονογαμική σχέση στη μέχρι τώρα ζωή τους2\nΗ μελέτη αποκάλυψε δύο σημαντικά ευρήματα. Πρώτον, οι νέες γενιές ενδιαφέρονται λιγότερο για τη μονογαμία από ότι οι πιο ηλικιωμένοι. Δεύτερον, δεν βλέπουν τη μονογαμία ως όλα ή τίποτα. Συνειδητοποιούμε ότι, όπως η σεξουαλικότητα και το φύλο, έτσι και οι σχέσεις μπορούν να υπάρχουν σε ένα φάσμα. Και παρόλο που μεγαλώσαμε σε μια κοινωνία που προωθούσε και συνεχίζει να προωθεί επιθετικά μια μονοκανονική ατζέντα έχουμε αρχίσει να απορρίπτουμε αυτήν την έννοια. Μέσα σε αυτά τα πλαίσια τηλεοπτικά θεάματα εικονικής πραγματικότητας όπως το Μπάτσελορ έρχονται να μας διηγηθούν ξανά το παραμύθι του μεγάλου ρομαντικού, μονογαμικού έρωτα στην πιο παραδοσιακή και αποκρουστική του εκδοχή( σταθερά πατριαρχικά στερεότυπα έμφυλων ρόλων, υποβάθμιση της γυναικείας προσωπικότητας και υπόστασης, κλπ.) προσαρμοσμένο όμως στα σύγχρονα δεδομένα για να είναι σε επαφή με τη νέα γενιά. Ένα καλογυρισμένο παραμύθι με γρήγορο μοντάζ, συνεχείς συγκρούσεις, διαρκείς αυξομειώσεις συναισθημάτων και ανατροπές που εξασφαλίζουν στους δημιουργούς του μεγάλη τηλεθέαση, αλλά ένα παραμύθι που σε τελική ανάλυση σκοπό έχει να νουθετήσει με έμμεσο τρόπο τις πιο νέες γενιές ότι μπορούν να είναι μοντέρνες στο στυλ αλλά καλό είναι να γυρίσουν στην αγκαλιά της πιο παλιακού τύπου πατριαρχικής μονογαμίας, από την οποία έχουν αρχίσει να ξεφεύγουν, γιατί μόνο εκεί θα βρουν την πραγματική αγάπη. Είναι χαρακτηριστικό ότι όλες οι άλλες σχέσεις πλην των ετερόφυλων ερωτικών σχέσεων του πρωταγωνιστή με τις υποψήφιες νύφες είναι γεμάτες τοξικότητα,ανταγωνισμό και ψέμα.\nΑπέναντι σε τέτοιες εκπομπές δεν έχει ιδιαίτερο νόημα η αφ’ υψηλού απαξίωση όσων τις παρακολουθούν. Ένα καλοφτιαγμένο θέαμα είναι λογικό να μας τραβάει να το δούμε για να ξεκουράσουμε το μυαλό μας και να διασκεδάσουμε. Και έτσι κι αλλιώς ένα τηλεοπτικό προϊόν που υπάρχει από το 2002 και σημειώνει επιτυχία σε δεκάδες χώρες είναι ένα κοινωνικό φαινόμενο προς ανάλυση και όχι μια ευκαιρία να διαχωριστούμε ελιτίστικα από τις μάζες. Αυτό που είναι χρήσιμο να γίνει είναι να δούμε τα μηνύματα που προσπαθούν να περάσουν τέτοιες εκπομπές και να επιχειρήσουμε να κατανοήσουμε τι πραγματικά προσπαθούν να πουν μέσα από τα φαινομενικά αντιφατικά τους σήματα. Συμπερασματικά το The Bachelor είναι μια απάντηση στην προϋπάρχουσα κίνηση των πιο νέων και δυναμικών τμημάτων των σύγχρονων κοινωνιών να αποδράσουν από το χρυσό κλουβί της υποχρεωτικής μονογαμίας και μια προσπάθεια να τα εγκαλέσει πίσω στην τάξη. Πίσω από τη μάσκα του μοντέρνου, νεανικού και προκλητικού σόου κρύβεται το ίδιο παραδοσιακό, ξαναζεσταμένο φαγητό που όσα μυρωδικά κι αν του βάλουν συνεχίζει να βρωμάει πατριαρχία, τοξικότητα και καταπίεση.\n1Στην κορυφή της τηλεθέασης βρέθηκε η ταινία του Άγγελου Φραντζή για τη ζωή της Ευτυχίας Παπαγιαννοπούλου “Ευτυχία” που σημείωσε μέσο όρο 30,5% στο γενικό σύνολο και 29,6% στο δυναμικό κοινό. Από την άλλη, το «Bachelor» βρέθηκε στη δεύτερη θέση με μέσο όρο 22,1% στο γενικό και 24,2% στο δυναμικό, ενώ αντίστοιχα το «Big Brother» σημείωσε 19% και 20,4%. Το γεγονός αυτό προκάλεσε μια σειρά από πανηγυρικού ύφους άρθρα και σχόλια στα κοινωνικά δίκτυα για την νίκη της ποιότητας απέναντι στα τηλεοπτικά σκουπίδια\nΣχολιάστε\t| tags: Μονογαμία, Πατριαρχία, The Bachelor\t| posted in antisexism, non-monogamy, patriarchy, sex politics\nΨάχνω δύο γυναίκες για σοβαρή σχέση.\nΤο αστείο που υπονοείται σε αυτήν τη φράση είναι η υποτιθέμενη αντίθεση ανάμεσα στον αριθμό των συντρόφων και στη σοβαρότητα μιας σχέσης. Με δύο γυναίκες δεν μπορείς να κάνεις σοβαρή σχέση. Το περισσότερο που μπορείς να κάνεις με δύο γυναίκες είναι ένα τρίο. Παρότι η σοβαρότητα και γενικά οι σοβαροί άνθρωποι μου προκαλούν χασμουρητά (εκτός κι αν μιλάμε για τη σοβαρότητα που έχουν τα παιδιά όταν παίζουν) θα χρησιμοποιώ για τις ανάγκες αυτού του άρθρου τον όρο “σοβαρή σχέση” με τη συμβατική του σημασία. Η ιδέα ότι η σχέση είναι σοβαρή μόνο αν εμπλέκονται δύο άτομα είναι απλά παράλογη. Είναι όμως τόσο διαδεδομένη που θεωρείται αυτονόητη. Αυτό έχει ως συνέπεια η μονογαμία να θεωρείται η πιο φυσική και πιο σοβαρή μορφή σχέσης που από μια ηλικία και μετά θα οδηγήσει στο γάμο και τη δημιουργία οικογένειας. Τα πολυσυντροφικά άτομα αντιμετωπίζονται έτσι συχνά ως ασόβαρα, επιπόλαια άτομα που δεν ενδιαφέρονται να δεθούν σοβαρά με κάποιον και προτιμούν να κάνουν ευκαιριακό σεξ δεξιά και αριστερά. Έτσι θα ακούσεις συχνά ατάκες του τύπου: “έχουμε ανοικτή σχέση μέχρι να προκύψει κάτι σοβαρό”, “είχαμε ανοικτή σχέση μέχρι που προέκυψαν συναισθήματα”, κλπ.\nΠαιδάκια σας έχω νέα: Η σοβαρότητα μιας σχέσης ΔΕΝ είναι αντιστρόφως ανάλογη με τον αριθμό των εμπλεκόμενων σε αυτή ατόμων. Ναι υπάρχουν άτομα σε ανοικτές σχέσεις που είναι πολύ πιο σοβαρές από τη μεγάλη πλειοψηφία των μονογαμικών σχέσεων και των γάμων γύρω μας. Ναι υπάρχουν άτομα σε πολυσυντροφικές σχέσεις που μεγαλώνουν παιδιά. Ναι υπάρχουν ακόμα και επιστημονικές μελέτες (για όποιους/ες τις χρειάζονται)που επιβεβαιώνουν ότι οι συναινετικά μη μονογαμικές σχέσεις είναι εξίσου και περισσότερο ικανοποιητικές και ψυχικά ωφέλιμες για τους ενήλικες που εμπλέκονται σε αυτές αλλά και για τα παιδιά τους σε σχέση με τις μονογαμικές. Και όχι τα πολυσυντροφικά άτομα δεν είμαστε η καβάτζα σας μέχρι να βρείτε κάτι σοβαρό, μέχρι να ερωτευτείτε, μέχρι να παντρευτείτε, μέχρι να κάνετε παιδιά,κλπ,κλπ.\nΚαι για να αντιστρέψω λίγο προβοκατόρικα αυτό το discourse θα πω ότι, καθαρά προσωπικά μιλώντας, δεν μπορώ να δω πραγματικά σοβαρά μια μονογαμική σχέση. Ναι θα μπορούσα ίσως αν νιώσω έντονα συναισθήματα και έλξη για ένα άτομο να μείνω μαζί του για κάποιους μήνες χωρίς να βλέπω άλλα άτομα. Αφού όμως περάσει η ενέργεια της νέας σχέσης και ο αρχικός ενθουσιασμός, το να μπαίνει σαν προαπαιτούμενο ότι για να μείνουμε μαζί δε θα πρέπει να ερωτευθούμε άλλα άτομα, δε θα πρέπει να αγαπήσουμε άλλα άτομα, δε θα πρέπει καν να κάνουμε σεξ με άλλα άτομα για όλη την υπόλοιπη ζωή μας οδηγεί αυτή τη σχέση είτε στο χωρισμό είτε στα ψέματα, το κρυφό σεξ και τους κρυφούς δεσμούς. Και αυτό επιβεβαιώνεται καθημερινά από την εμπειρία. Οπότε για εμένα αν μια σχέση είναι πραγματικά σοβαρή και με προοπτική να κρατήσει στο χρόνο χρειάζεται να συνδυάζει την αγάπη με την ελευθερία.\nΣε μια ανοικτή σχέση η ζήλια δεν είναι ένδειξη ενδιαφέροντος αλλά αφορμή για επικοινωνία και δουλειά με τον εαυτό και τους συντρόφους σου, το σεξ ή ο ερωτικός δεσμός με άλλα άτομα δεν είναι ένδειξη ότι “κάτι δεν πάει καλά μεταξύ μας” αλλά μια αφορμή να χαρούμε με τη χαρά των συντρόφων μας και να βαθύνουμε τη συναισθηματική μας εγγύτητα. Ο ανταγωνισμός για την κατάκτηση του πιθανού συντρόφου αντικαθίσταται με την αλληλεγγύη και το σεβασμό μεταξύ των συντρόφων μας και των συντρόφων που σχετίζονται μαζί τους σε ένα δίκτυο αλληλοβοήθειας και φροντίδας. Μα είναι όλα τόσο ιδανικά όταν περνάμε από τη θεωρία στην πράξη; Φυσικά και όχι. Πέρα από το ότι η κοινωνία σαμποτάρει με πάρα πολλά εμπόδια αυτούς τους τύπους σχέσεων, είμαστε άνθρωποι και έχουμε όλοι και σκοτεινές πλευρές οι οποίες αργά ή γρήγορα μέσα σε μια σχέση θα έρθουν στην επιφάνεια. Είτε αυτή είναι μια μονογαμική σχέση είτε μια σχέση ανοικτού τύπου. Σε κάθε περίπτωση όμως απολύτως τίποτα δεν μπορεί να προκαταβάλει ότι μια ανοικτή σχέση θα είναι λιγότερο σοβαρή από μια σχέση αποκλειστικότητας.\nΟπότε ναι μπορεί κάποιος ή κάποια ή κάποιο να ψάχνει δύο γυναίκες για σοβαρή σχέση και δεν υπάρχει τίποτα το αντιφατικό σε αυτό!\nΣχολιάστε\t| tags: έρωτας, αγάπη, Polyamory\t| posted in greek polyamory(πολυσυντροφικότητα), open relationships


Μνήμη DDR4 | www.you.gr\nΟ νέος τύπος μνήμης RAM DDR4 για PC είναι εδώ. Ετοιμαστείτε για αλλαγές...\nΜπορεί να έχουμε συνηθίσει στις συνεχείς αλλαγές στους τομείς της τεχνολογίας, ωστόσο υπάρχουν κάποιοι από αυτούς των οποίων τα προϊόντα ανανεώνονται με αργούς ρυθμούς. Ίσως μάλιστα αυτός που ανανεώνεται λιγότερο συχνά να είναι ο τομέας της μνήμης RAM όπου μπορεί να περάσουν ακόμα και 7 χρόνια! Δηλαδή, όσα ακριβώς πέρασαν από τη μνήμη DDR3 στη DDR4. Βέβαια, ακριβώς επειδή το διάστημα που μεσολαβεί μεταξύ δύο γενεών μνήμης είναι μεγάλο, οι αλλαγές και οι βελτιώσεις είναι επίσης σημαντικές. H DDR4 είναι εδώ και το βέβαιο είναι πως θα μας συντροφεύει για αρκετά χρόνια.\nΤα πρώτα δείγματα μνήμης DDR4 εμφανίστηκαν το 2011, οι πρώτες κυκλοφορίες περιορισμένων κομματιών το 2013 και μόλις το 2014 είδαμε τα ράφια να γεμίζουν με μοντέλα γνωστών κατασκευαστών.\nΣτους κύκλους της τεχνολογίας είναι γνωστή η σκέψη πως αν κάποιο πρότυπο πρέπει να αναπτυχθεί αργά, δεν έχει παρά να συμμετάσχει σε αυτό μια επιτροπή. Έτσι γίνεται και με τη μνήμη, της οποίας την ανάπτυξη του προτύπου έχει αναλάβει η JEDEC (Joint Electron Devices Engineering Council) που αποτελείται από όλους τους κατασκευαστές μνήμης. Οπότε, όπως καταλαβαίνετε, μέχρι να συμφωνήσουν όλοι για τις προδιαγραφές απαιτείται ένα μεγάλο χρονικό διάστημα.\nΈνας άλλος λόγος για την καθυστέρηση είναι ότι ο ανταγωνισμός των κατασκευαστών έχει κυρίως επικεντρωθεί στη χαμηλή τιμή παρά στις υψηλές επιδόσεις και τη νέα τεχνολογία. Όσο κι αν αυτό μας βολεύει καθώς βλέπουμε τις τιμές να πέφτουν, λειτουργεί ως ανασταλτικός παράγοντας στην ανάπτυξη νέων τεχνολογιών.\nΊσως λοιπόν τα παραπάνω να ευθύνονται σε μεγάλο βαθμό που, ενώ η JEDEC άρχισε να εργάζεται πάνω στη μνήμη DDR4 το 2005, δηλαδή δύο χρόνια πριν η μνήμη DDR3 κυκλοφορήσει στην αγορά (το 2007), τα πρώτα δείγματα εμφανίστηκαν το 2011, οι πρώτες κυκλοφορίες περιορισμένων κομματιών το 2013 και μόλις το 2014 είδαμε τα ράφια να γεμίζουν με μοντέλα γνωστών κατασκευαστών όπως η Corsair, η Crucial και η Kingston.\nΠίνακας εξέλιξης της μνήμης RAM, αρχής γενομένης από την DDR (πηγή: Crucial)\nDDR4: Μια πρώτη ματιά\nΧωρίς να μπούμε σε αναλυτικές και δυσνόητες τεχνικές λεπτομέρειες, στη DDR4 έχει αναπτυχθεί ένας νέος δίαυλος μεταγωγής δεδομένων που προσφέρει υψηλότερες επιδόσεις και χαμηλότερη κατανάλωση. Αυτά τα δύο χαρακτηριστικά, καθώς και η διπλάσια πυκνότητα, είναι τα στοιχεία που χαρακτηρίζουν τη μνήμη DDR4 και τα οποία θα την κάνουν να κυριαρχήσει σε υπολογιστές desktop και laptop, σε tablets και σε smartphones. Αν και προς το παρόν οι υλοποιήσεις της μνήμης προορίζονται για υπολογιστές desktop, έχει ήδη προγραμματιστεί για το 2015 η αρχή της μετάβασης σε άλλες συσκευές όπως smartphones.\nΤο πιο σημαντικό που πρέπει να γνωρίζετε είναι πως η μνήμη DDR4 δεν υποστηρίζει προς τα πίσω συμβατότητα, δηλαδή δεν μπορείτε απλά να βγάλετε τη μνήμη DDR3 (ή οποιαδήποτε άλλη) και να τοποθετήσετε μνήμη DDR4 καθώς υπάρχουν διαφορές στην τροφοδοσία, στο interface, κ.ά. Άρα, οποιαδήποτε επένδυση πρέπει να γίνει σε συνδυασμό κυρίως με mainboard για να λειτουργήσει και δευτερευόντως με άλλα υποσυστήματα που να ακολουθούν τις υψηλές επιδόσεις της.\nΤο πιο σημαντικό που πρέπει να γνωρίζετε είναι πως η μνήμη DDR4 δεν υποστηρίζει προς τα πίσω συμβατότητα, δηλαδή δεν μπορείτε απλά να βγάλετε τη μνήμη DDR3 (ή οποιαδήποτε άλλη) και να τοποθετήσετε μνήμη DDR4.\nΗ DDR4 είναι πιο αποδοτική από πλευράς ενεργειακής απόδοσης σε σχέση με τη DDR3 καθώς η τάση που απαιτεί είναι 1,2V, όταν η DDR3 απαιτεί 1,5V (20% λιγότερο). Με απλά λόγια, η χαμηλότερη κατανάλωση ισχύος μεταφράζεται σε λιγότερη θερμότητα και μεγαλύτερη αυτονομία. Έτσι, όλες οι συσκευές που κάνουν χρήση μνήμης DDR4 επωφελούνται σημαντικά. Η μπαταρία των φορητών συσκευών (smartphones, tablets, laptops) θα διαρκεί περισσότερο, οι υπολογιστές (desktops και laptops) θα ζεσταίνονται λιγότερο οπότε δε θα απαιτούν εξεζητημένα συστήματα ψύξης, ενώ οι servers και τα data centers θα επωφεληθούν από τη μείωση στο λογαριασμό του ρεύματος.\nΕπίσης, η DDR4 υποστηρίζει ένα νέο τρόπο αναστολής λειτουργίας, κάτι σαν «βαθύ ύπνο», που μειώνει κατά 40-50% την κατανάλωση ισχύος σε standby, καθώς επιτρέπει στη συσκευή να μπει σε standby χωρίς να ανανεώσει τη μνήμη της.\nΣύμφωνα με τη JEDEC, ο ρυθμός μεταγωγής δεδομένων στη DDR4 είναι από 1600 έως 4266 MT/s, με τα 2133 MT/s να είναι η τυπική τιμή αυτή τη στιγμή.\nΚάνοντας μια γρήγορη αναδρομή στο παρελθόν, θυμίζουμε ότι η τυπική DDR έδινε ρυθμό μεταγωγής δεδομένων στα 266MT/s, η τυπική DDR2 στα 400MT/s και η τυπική DDR3 στα 1066MT/s (το MT/s αναφέρεται και ως MHz). Αναφέρουμε «τυπική», καθώς για παράδειγμα, η DDR3 μπορεί να δώσει ρυθμούς μεταγωγής δεδομένων από 800 έως 2133 MT/s. Από την άλλη, σύμφωνα με τη JEDEC, ο ρυθμός μεταγωγής δεδομένων στη DDR4 είναι από 1600 έως 4266 MT/s, με τα 2133 MT/s να είναι η τυπική τιμή αυτή τη στιγμή. Στην πρόσφατη Computex 2014, έγιναν δοκιμές που έδιναν ταχύτητες από 2133 έως 3200 MT/s, ενώ οι ταχύτητες 4000 και 4266 αναφέρονται από τη JEDEC ως «πιθανές επεκτάσεις». Άρα, σε γενικές γραμμές, η DDR4 διπλασιάζει την ταχύτητα της DDR3.\nΤοποθετώντας τα παραπάνω σε συνθήκες καθημερινής χρήσης, οι εφαρμογές θα εκκινούν πιο γρήγορα, οι λειτουργίες θα ολοκληρώνονται πιο άμεσα και οι συσκευές θα ανταποκρίνονται ταχύτερα στις εντολές. Η μνήμη DDR4 έρχεται να «κουμπώσει» στις εξελίξεις που συμβαίνουν σε άλλα υποσυστήματα, όπως οι επεξεργαστές, οπότε από το 2015 αναμένονται μεγαλύτερες επιδόσεις σε όλες τις συσκευές.\nΤο μόνο συμβατό chipset που υπάρχει για τη μνήμη DDR4 είναι το X99 της Intel και η Gigabyte X99 – Gaming G1 WiFi είναι μία από τις mainboard που το ενσωματώνουν.\nΆλλα πλεονεκτήματα της DDR4\nΕξίσου σημαντικό χαρακτηριστικό της DDR4 είναι η μεγαλύτερη πυκνότητά της. Για την ακρίβεια, διπλάσια πυκνότητα σε σχέση με τη DDR3. Έτσι κάθε DIMM θα χωρά περισσότερα GB. Αν λοιπόν είχατε συνηθίσει να βλέπετε μέχρι 8GB σε ένα DIMM DDR3, σε ένα DIMM DDR4 θα δείτε ακόμα και 16GB. Επίσης, η DDR4 διαθέτει έγκαιρη ανίχνευση λαθών (error detection) με βελτιωμένα διαγνωστικά εργαλεία, ενώ η επικοινωνία του διαύλου είναι point-to-point για μεγαλύτερη ταχύτητα δεδομένων με το mainboard.\nΌπως αναφέραμε, και από τη στιγμή που η επικοινωνία του διαύλου είναι point-to-point, δε μπορείτε να χρησιμοποιήσετε τη μνήμη DDR4 στο υπάρχον σύστημά σας του οποίου η mainboard δέχεται μνήμη DDR3. Τη στιγμή που γράφονται αυτές οι γραμμές, το μόνο συμβατό chipset που υπάρχει για τη μνήμη DDR4 είναι το X99 της Intel και ήδη αρκετοί κατασκευαστές, όπως η Gigabyte και η Asus, διαθέτουν mainboards με αυτό.\nΕξαρτήματα, Αναβάθμιση, Gaming > Μνήμες Η/Υ (RAM)\nDDR3, desktop, JEDEC, laptop, RAM, SDRAM, smartphone, tablet, μνήμη


15-07-13 Μερική ή ολική ανάκληση προτιμήσεων στα Μηχανογραφικά Δελτία ΓΕΛ και ΕΠΑΛ 2013\nΑπό το Υπουργείο Παιδείας και Θρησκευμάτων επισημαίνεται ότι σήμερα Δευτέρα 15-7-2013 και ώρα 14:30 έληξε η προθεσμία υποβολής μηχανογραφικών δελτίων ΓΕΛ και ΕΠΑΛ. Η δήλωση προτιμήσεων κάθε υποψηφίου στο μηχανογραφικό δελτίο, το οποίο υποβλήθηκε μέσω διαδικτύου, αντιπροσωπεύει την αυθεντική έκφραση της θέλησής του, η οποία είναι οριστική, και μετά την παρέλευση της προθεσμίας υποβολής δεν επιτρέπεται η συμπλήρωση ή η τροποποίησή του.\nΚατ’ εφαρμογή των ανωτέρω, ορίζεται προθεσμία ως και την Πέμπτη 18/7/2013, μέσα στην οποία υποψήφιοι που υπέβαλαν εμπρόθεσμα το μηχανογραφικό τους δελτίο, μπορούν να ζητήσουν μερική ή ολική ανάκληση προτιμήσεων. Δηλαδή, με αίτηση-υπεύθυνη δήλωση οι υποψήφιοι, μπορούν να ζητήσουν ΜΟΝΟ να διαγραφεί κάποια/κάποιες από τις προτιμήσεις τους και όχι βέβαια να αλλάξουν τη σειρά των προτιμήσεων ή να προσθέσουν νέες προτιμήσεις.\nΓια την υλοποίηση της διαδικασίας, όσοι υποψήφιοι τυχόν επιθυμούν μερική ή ολική ανάκληση προτιμήσεων, πρέπει να υποβάλουν στην Κεντρική Υπηρεσία του Υπουργείου Παιδείας σχετική αίτηση-υπεύθυνη δήλωση επικυρωμένη για το γνήσιο της υπογραφής από ΚΕΠ ή Αστυνομικό Τμήμα. Η μορφή της υπεύθυνης δήλωσης δίνεται με το συνημμένο υπόδειγμα και θα πρέπει μέχρι και την Πέμπτη 18/7/2013 (ημερομηνία ταχυδρομικής σήμανσης) να αποσταλεί α) και με ΦΑΞ στον αριθμό 2103442098 και β) με ταχυμεταφορά (courier),στην ταχυδρομική διεύθυνση: Υπουργείο Παιδείας και Θρησκευμάτων, Αν. Παπανδρέου 37, Μαρούσι, ΤΚ 15180, γραφείο 0082. Για το συνημμένο υπόδειγμα, πατήστε εδώ.\nΕπισημαίνεται ότι η ανωτέρω προθεσμία είναι οριστική και μετά την παρέλευσή της δεν θα γίνει δεκτή καμμία αλλαγή στα μηχανογραφικά δελτία. Η εφαρμογή θα κλειδώσει και θα ξεκινήσει η ηλεκτρονική επεξεργασία των μηχανογραφικών δελτίων. Οι υποψήφιοι που έχουν ήδη οριστικοποιήσει το μηχανογραφικό δελτίο θα έχουν πλέον πρόσβαση στην ηλεκτρονική διεύθυνση http://exams.minedu.gov.gr, μόνο για να βλέπουν την οριστικοποιημένη μορφή του μηχανογραφικού δελτίου, το οποίο φέρει αριθμό πρωτοκόλλου.\n#ΥΠΕΥΘΥΝΗ ΔΗΛΩΣΗ#ΥΠΟΥΡΓΕΙΟ ΠΑΙΔΕΙΑΣ#ΥΠΟΨΗΦΙΟΙ


Αρχική/Διατροφή/Δίαιτα/Δίαιτα και φαγητό εκτός σπιτιού: Κάνει να φάω χοιρινό σουβλάκι;\nΗ 20χρονη Πόπη ρωτά\nOctober 19, 2019\tΔίαιτα, Διατροφή\nΌταν είμαι σε δίαιτα μπορώ να φάω καλαμάκι σουβλάκι χοιρινό από ψητοπωλείο; Γενικά ποια είδη κόκκινου κρέατος είναι καλύτερο να καταναλώνουμε όταν θέλουμε να προσέχουμε τη διατροφή μας και ειδικότερα τι μπορούμε να επιλέξουμε όταν τρώμε έξω;\nΦυσικά μπορείτε να επιλέξετε σουβλάκι χοιρινό από ψητοπωλείο, καθώς το χοιρινό κρέας αποτελεί πλούσια πηγή πρωτεΐνης σιδήρου και βιταμινών του συμπλέγματος Β, κυρίως Β12.\nΣουβλάκι χοιρινό ή σουβλάκι κοτόπουλο;\nΣε περίπτωση που το χοιρινό κρέας περιέχει πολύ λίπος, η καλύτερη επιλογή είναι το σουβλάκι κοτόπουλο , αν και η θερμιδική αξία μεταξύ των δύο δεν έχει μεγάλη διαφορά.\nΜοσχαρίσιο ή χοιρινό κρέας;\nΤο μοσχαρίσιο κρέας αποτελεί πλούσια πηγή σιδήρου, ψευδαργύρου, πρωτεΐνης και είναι το πιο θρεπτικό από όλα τα είδη κόκκινου κρέατος, ενώ το χοιρινό κρέας είναι το πιο άπαχο.\nΤι να φάτε έξω σε περιόδους δίαιτας και διατροφής\nΣε περιόδους που προσέχετε τη διατροφή σας και θέλετε να καταναλώσετε φαγητό εκτός σπιτιού, μπορείτε να φάτε ένα πιο ελαφρύ γεύμα το μεσημέρι (πχ. σαλάτα) και πριν φύγετε από το σπίτι ένα γιαούρτι ή ένα φρούτο, ώστε να μειωθεί η όρεξή σας.\nΣτην ταβέρνα μπορείτε να επιλέξετε ψητό κρέας (κοτόπουλο, ψαρονέφρι) ή ψητό ψάρι με σαλάτα.\nδίαιτα , κόκκινο κρέας , σουβλάκι και δίαιτα , χοιρινό σουβλάκι


ΜΑΛΙΑ ΚΡΗΤΗΣ - MALIA CRETE: Το νόημα της σημερινής Εορτής\nΜε την σημερινή εορτή η Εκκλησία μας εορτάζει την Κοίμηση της Θεοτόκου που περιλαμβάνει, πρώτο, το θάνατο και την ταφή της και, δεύτερο, την ανάσταση και τη μετάστασή της στους ουρανούς.\nΌπως λέει το κοντάκιο της εορτής, «τάφος και νέκρωσις ουκ εκράτησε (τη Θεοτόκο), ως γαρ ζωής μητέρα, προς την ζωήν μετέστησεν ο μήτραν οικήσας αειπάρθενον». Ο Κύριος δηλαδή που είναι η πηγή της αληθινής ζωής, πήρε την ανθρώπινη σάρκα στην κοιλιά της Θεοτόκου και γεννήθηκε από αυτήν. Έτσι έκαμε την Παναγία Μητέρα του, μητέρα της ζωής, πηγή της ζωής.\nΣύμφωνα με τις πληροφορίες που μάς δίνουν τα πατερικά κείμενα, η Θεοτόκος ειδοποιήθηκε από άγγελο του Θεού για τον επικείμενο θάνατό της. Αφού στη συνέχεια ανέβηκε στο όρος των Ελαιών για να προσευχηθεί, κατέβηκε στο σπίτι της. Εκεί γνωστοποίησε στους γνωστούς της την αναχώρησή της απ’ αυτόν τον κόσμο και ετοίμασε τα της ταφής της. Γύρω από την κλίνη της Θεοτόκου συγκεντώθηκαν όλοι οι απόστολοι, εκτός από το Θωμά. Δύναμη του Αγίου Πνεύματος με σχήμα νεφέλης τους άρπαξε από τα διάφορα μέρη της οικουμένης, όπου κήρυσσαν και τους συγκέντρωσε στα Ιεροσόλυμα.\n«Το δε θεοδόχον αυτής σώμα μετά αγγελικής και αποστολικής υμνωδίας εκκομισθέν και κηδευθέν, εν σορώ τη εν Γεσθημανή κατετέθη, εν ω τόπω επί τρεις ημέρας η των αγγέλων χοροστασία και υμνωδία διέμεινεν άπαυστος. Μετά δε την τρίτην ημέραν της αγγελικής υμνωδίας παυσαμένης, παρόντες οι απόστολοι, ενός αυτοίς απολειφθέντος (του Θωμά που έλειπε) και μετά την τρίτην ελθόντος και το θεοδόχον σώμα προσκυνήσαι βουληθέντος, ήνοιξαν την σορόν. Και το μεν σώμα αυτής το πανύμνητον ουδαμώς ευρείν ηδυνήθησαν, μόνα δε αυτής τα εντάφια κείμενα ευρόντες και της εξ αυτών αφάτου ευωδίας εμφορηθέντες (= γέμισαν από την ανείπωτη ευωδία που έβγαζαν) ησφάλισαν την σορόν». (Ιωάννου Δαμασκηνού, Β’ Εγκώμιον εις την πάνσεπτον Κοίμησιν της Θεομήτορος, 18).


Blind Guardian - 15 χρόνια από το "A Night at the Opera" — Will o'Wisps\nBlind Guardιan, Photo from "Somewhere far Beyond" Photographer: Tom Ragy\nΤο θυμάμαι σαν χθες κι όμως πάνε 15 χρόνια. Ο Μάρτης του 2002 ήταν γεμάτος φως, νοσταλγία και ανυπομονησία. Τα μυαλά μας ακόμα βρίσκονταν στη Μέση Γη του J. R. R. Tolkien, μιας και λίγους μήνες νωρίτερα είχε προβληθεί η Συντροφιά του Δαχτυλιδιού στους κινηματογράφους. Περιμέναμε πως και πως να δούμε την δεύτερη ταινία ενώ ο ερχομός της Άνοιξης μας γυρνούσε πίσω στο ειρηνικό Shire των Hobbit και αγωνιούσαμε να συνεχίσουμε το ταξίδι στην Mordor, στο Rohan και στο δάσος του Fangorn. Κι ενώ ο κόσμος προχωρούσε, εμείς παραμέναμε κολλημένοι στη Μέση Γη, πολύ πριν τα γεγονότα της Τρίτης Εποχής. Ήδη από το 1998 οι Blind Guardian, οι Γερμανοί power metallers, μας είχαν οδηγήσει εκεί μέσα από τον τελευταίο μέχρι τότε δίσκο τους. Και αυτό δεν ήταν άλλο από το Nightfall in Middle Earth, έναν δίσκο αφιερωμένο από την αρχή ως στο τέλος του στο Silmarillion, τη Βίβλο της Μέσης-Γης.\nΕκείνο που μας μάγευε ανέκαθεν στους Blind Guardian ήταν στιχουργικές επιρροές του Hansi Kursch, τραγουδιστή και βασικού μέλους τους συγκροτήματος. Τα οχτώ στα δέκα τραγούδια τους είναι βασισμένα σε βιβλία της φανταστικής λογοτεχνίας, όπως ο Elric του Melnibone, τo Dune, το The Dark Tower και άλλα πολλά, στα οποία προστέθηκε αργότερα το Game of Thrones και το Wheel of Time. Φυσικά η μεγαλύτερη τους επιρροή ήταν η Μέση Γη του J. R. R. Tolkien, που όπως είπαμε και πριν, τους ώθησε να συνθέσουν το Nightfall in Middle Earth, το κορυφαίο έργο της καριέρας τους που ξεχώρισε όχι μόνο για τα τραγούδια του αλλά και για την θεατρικότητα με την οποία ήταν δεμένο.\nΣτο Night at the Opera οι Blind Guardian άφησαν τον R. R. Tolkien να... ξεκουραστεί. Βέβαια μια υπόνοια ότι του αφιέρωσαν κάποιο τραγούδι, υπάρχει, μιας και αρκετοί πιστεύουν ότι το Harvest of Sorrow γράφτηκε για τον Túrin Turambar και την Niënor, παρ΄όλα αυτά έχω τις επιφυλάξεις μου για την εν λόγω μπαλάντα. Στο Night at the Opera συναντούμε επικά συμβάντα και ιστορικά πρόσωπα καθώς και ήρωες της ελληνικής μυθολογίας. Ακούμε για τον τελευταίο πειρασμό του Ιησού στην έρημο (Precious Jerusalem) και για το μαρτύριο του πάνω στο σταυρό (Sadly Sings Destiny). Ακούμε για τον Nietzsche (Punishment Divide) , τον Γαλιλαίο (Age of False Innocence) και για τον Hildebrand που συνάντησε τον γιο του στη μάχη και αναμετρήθηκε μαζί του (Battlefield) όπως συμβαίνει στο σχετικό ποίημα “Hildebrand's Song”. Ακούμε για τον ατυχή έρωτα του Tristan και της Izolde από τον Αρθουριανό κύκλο (The Maiden and the Minstrel Knight). Ακούμε για την μάντισσα της Τροίας, Κασσάνδρα, που προσπαθεί μάταια να προειδοποιήσει τον Αγαμέμνονα για την δολοφονία που του ετοιμάζει η Κλυταιμνήστρα και ο Αίγισθος κατά την επιστροφή του στις Μυκήνες (Under the Ice).\nΤο τραγούδι που έχει την πιο εξέχουσα θέση στο δίσκο, είναι το The Soulforged, το οποίο είναι και το μοναδικό που αναφέρεται σε βιβλίο φανταστικής λογοτεχνίας. Είναι αφιερωμένο σε έναν από τους πιο δημοφιλείς ήρωες της σειράς Dragonlance, στον μάγο Raistlin Majere που γνωρίσαμε και αγαπήσαμε στις τριλογίες Δράκοι και Δίδυμοι και σε πολλές ακόμα νουβέλες όπως στο "Αμόνι της Μαγείας" (Soulforged) που έδωσε και τον τίτλο στο συγκεκριμένο τραγούδι. Αξίζει να αναφερθεί ότι πολύ πριν την κυκλοφορία του δίσκου, οι Blind Guardian είχαν αναρτήσει στην ιστοσελίδα τους ένα θεματολόγιο καλώντας τους οπαδούς τους να ψηφίσουν το αγαπημένο τους θέμα ώστε να γράψουν ένα τραγούδι πάνω σε αυτό. Από τα δεκάδες θέματα η Dragonlance βγήκε πρώτη κι έτσι γεννήθηκε το παραπάνω άσμα και το Soulforged θεωρείται το τραγούδι του κοινού.\nΤέλος, δύο μήνες μετά την κυκλοφορία του A Night At the Opera οι Blind Guardian επισκέφτηκαν τη χώρα μας για την περιοδεία του νέου τους δίσκου, παίζοντας σε Αθήνα και Θεσσαλονίκη. Στην Αθήνα ο χώρος που τους φιλοξένησε ήταν το ιστορικό πλέον Ρόδον Club. Έναν χρόνο αργότερα, στις 25 Οκτωβρίου του 2003, οι Guardian επέστρεψαν απρόσμενα για να παίξουν ακόμα μια βραδιά στο αγαπημένο τους κοινό, αυτή τη φορά στο Silo Club στον Πειραιά. Εκείνη ήταν και η πρώτη φορά που ακούσαμε ζωντανά το And then there was Silence και το παλιότερο μα αρκετά επίκαιρο Lord of the Rings, εκείνα τα όμορφα χρόνια της νέας χιλιετίας που ο νους μας ταξίδευε στη Μέση-Γη και στις ιστορίες των Βάρδων.


Σαρωτική πρεμιέρα η Εθνική Νέων στο Ευρωπαϊκό! ~ BitGi@Bit\nΣαρωτική πρεμιέρα η Εθνική Νέων στο Ευρωπαϊκό!\nΚυριακή, Ιουλίου 16, 2017 Αθλητικά/Μπάσκετ/Εθνική Ελλάδας Νέων Ανδρών No comments\nΗ Εθνική Νέων ήταν εξαιρετική στην πρεμιέρα της στο Ευρωπαϊκό Πρωτάθλημα Νέων της Κρήτης, αφού διέλυσε την Τσεχία (47-88) στα Χανιά.\nΗ ομάδα του Ηλία Παπαθεοδώρου ήταν καταιγιστική στην πρεμιέρα στο Ευρωπαϊκό U20 της Κρήτης, με Σκουλίδα (12π.), Χρηστίδη (11π.) και Μουράτο (10π.) να ξεχωρίζουν στο σκοράρισμα και τον Κόνιαρη στη… δημιουργία (7 ασίστ) ώστε η μικρή “γαλανόλευκη” να φτάσει σε μια εύκολη νίκη επί των Τσέχων στο εναρκτήριο παιχνίδι της στο πλαίσιο του Α’ ομίλου.\nΟι Τσέχοι αντιστάθηκαν όσο αντιστάθηκαν στο πρώτο πεντάλεπτο, αφού στο 5′ το σκορ ήταν ισόπαλο (11-11). Από εκεί και πέρα οι παίκτες του Παπαθεοδώρου κυριάρχησαν ολοκληρωτικά.\nΑρχικά έφτασαν στο +10 στο φινάλε της πρώτης περιόδου (18-28), ενώ στη δεύτερη περίοδο εδραίωσαν την κυριαρχία τους, έχοντας προβάδισμα 22 πόντων στην ανάπαυλα (32-54)!\nΗ απόσταση μεγάλωσε ακόμα περισσότερο στο δεύτερο ημίχρονο, με τον Χαραλαμπόπουλο να σκοράρει για το +35 (32-67, 27′), με τον Ηλία Παπαθεοδώρου να δίνει χρόνο σε όλους τους παίκτες του, που συνέχισαν στον ίδιο ρυθμό ως το τελικό 47-88!\nΕπόμενο ραντεβού για την Ελλάδα είναι την Κυριακή (16/7, 21:15) κόντρα στη Σουηδία, ξανά στα Χανιά για την 2η αγωνιστική.


Αρθρίτιδα ζυγοαποφυσιακών αρθρώσεων (facet joints) | Bioanadrasis\nΕίστε εδώ: Αρχική / ΤΜΗΜΑ ΜΥΟΣΚΕΛΕΤΙΚΩΝ ΔΙΑΤΑΡΑΧΩΝ / Αρθρίτιδα ζυγοαποφυσιακών αρθρώσεων (facet joints)\nΚάθε σπόνδυλος έχει 2 ζευγάρια αποφυσιακών αρθρώσεων (facets joints). Βρίσκονται στο οπίσθιο τμήμα του σπόνδυλου και συνδέονται υπερκείμενα και υποκείμενα με τους γειτονικούς σπόνδυλους. Κάθε ζυγοαποφυσιακή άρθρωση έχει θύλακα και φέρει χόνδρο στην επιφάνεια της ώστε να επιτελείται η κίνηση.\nΌπως όλες οι αρθρώσεις στο σώμα μας, όταν δέχονται λανθασμένα φορτία φθείρονται με την πάροδο του χρόνου και αναπτύσσουν αρθρίτιδα. Τυχόν ευρήματα σε ακτινολογικό έλεγχο δεν αποτελούν αδιάσειστο διαγνωστικό κριτήριο γιατί αυτά εμφανίζονται τόσο σε συμπτωματικούς όσο και σε ασυμπτωματικούς ασθενείς.\nΣτο ιστορικό ο ασθενής παραπονείται για πόνο που επιδεινώνεται στην όρθια και καθιστή θέση ενώ βελτιώνεται με την κατάκλιση. Όπως σε όλες τις αρθρίτιδες το πρωί παρατηρείται συνήθως πόνος και δυσκαμψία κατά την έγερση.\nΈνας από τους παράγοντες που επιβαρύνουν τις αποφυσιακές αρθρώσεις είναι η στένωση των μεσοσπονδύλιων διαστημάτων. Με τον όρο στένωση εννοούμε την μείωση της απόστασης μεταξύ των σπονδύλων με οποιονδήποτε τρόπο και αν συντελείται αυτή. Στένωση μπορεί να προκύψει στις παθήσεις των μεσοσπονδύλιων δίσκων όταν αυτοί σε ορισμένες περιπτώσεις χάνουν ένα ποσοστό από το ύψος τους με επακόλουθο την σύγκλιση των σπονδύλων και κατ’ επέκταση την αυξημένη φόρτιση στις αποφυσιακές αρθρώσεις.\nΔευτερογενώς οι ζυγοαποφυσιακές αρθρώσεις αναπτύσσουν εκφυλιστική υπερτροφία με αποτέλεσμα τον πόνο και περιορισμό της κίνησης. Η αλλαγή στο μέγεθος των αρθρώσεων αυτών σε συνδυασμό με την σύγκλιση των σπονδυλικών σωμάτων αρκετές φορές οδηγούν στην μείωση του εύρους των μεσοσπονδύλιων τρημάτων.\nΜεσοσπονδύλιο τρήμα ονομάζεται το κενό- τρύπα που δημιουργείται από δυο γειτονικούς σπόνδυλους και βρίσκεται μεταξύ του σώματος και του πετάλου του σπόνδυλου. Μέσα από τα μεσοσπονδύλια τρήματα εξέρχονται τα νωτιαία νεύρα, τα οποία αναδύονται από το νωτιαίο μυελό. Όταν ο περιορισμός του εύρους των τρημάτων αυτών ξεπεράσει ένα ποσοστό και προκαλέσει πίεση και εμπόδιο στην κινητικότητα των νωτιαίων νεύρων , προκαλούνται μια σειρά από συμπτώματα τα οποία μπορεί να περιλαμβάνουν πόνο, μούδιασμα ακόμα και απώλεια μυϊκής ισχύος.\nΑλλαγές στην φόρτιση των ζυγοαποφυσιακών αρθρώσεων δεν προκαλούνται μόνο από τις εκφυλίσεις στους μεσοσπονδύλιους δίσκους. Οποιαδήποτε τροποποίηση στην στάση και λειτουργικότητα της σπονδυλικής στήλης μακροχρόνια μπορεί να επιφέρει υπερτροφικές αλλαγές στις ζυγοαποφυσιακές αρθρώσεις. Ένα χαρακτηριστικό παράδειγμα είναι η σκολίωση κατά την οποία στο κοίλο τμήμα της παραμόρφωσης επέρχεται σύγκλιση των αποφυσιακών αρθρώσεων.\nΣτην οξεία φάση των προβλημάτων μπορεί να συνταγογραφηθούν αντιφλεγμονώδη φάρμακα από τον θεράποντα ιατρό. Όταν η κλινική εικόνα του ασθενούς κριθεί ότι χρήζει συντηρητικής διαχείρισης εκπονείται ένα πλάνο αποκατάστασης από τον εξειδικευμένο θεραπευτή.\nΗ όλη θεραπευτική προσέγγιση έχει βάση πάντα την ενδελεχή κλινική αξιολόγηση ώστε να διερευνηθούν σε βάθος όλοι οι παράγοντες – δομές που συμμετέχουν ή συντηρούν το πρόβλημα. Στόχος είναι να ομαλοποιηθούν τα φορτία που δέχονται οι ζυγοαποφυσιακές αρθρώσεις καθώς και η αντιμετώπιση οποιουδήποτε συμβεβλημένου παράγοντα. Όπως σε όλες τις αρθρώσεις μας έτσι και σε αυτές η ισορροπημένη κίνηση μπορεί να λειτουργήσει ευεργετικά. Ο εξειδικευμένος θεραπευτής διαθέτει την γνώση και τις θεραπευτικές τεχνικές (manual therapy, τεχνικές μυοπεριτοναϊκής διευκόλυνσης , θεραπευτική άσκηση) ώστε να δημιουργήσει τις συνθήκες αποφόρτισης και βελτίωσης της κλινικής εικόνας του ασθενούς.\nΕιδικά η θεραπευτική άσκηση κατέχει ένα μεγάλο μερίδιο στο πλάνο αποκατάστασης στα προβλήματα στενωτικού τύπου και εκφυλιστικής υπερπλασίας των ζυγοαποφυσιακών αρθρώσεων. Στις περισσότερες περιπτώσεις οι ασθενείς με τα προαναφερθέντα προβλήματα εμφανίζουν κακή στάση η οποία έχει σαν αποτέλεσμα την αυξημένη λόρδωση και κατά συνέπεια την επιδείνωση της στένωσης και φόρτισης των facet joints. Με την θεραπευτική άσκηση ο πάσχον μπορεί να βελτιώσει την στάση του, να πετύχει καλύτερη κινητικότητα, μείωση της αυξημένης λόρδωσης και περιορισμό της τμηματικής αστάθειας.


Monza Juventus U23 ζωντανά αποτελέσματα, livescore και live streaming - SofaScore\nMonza - Juventus U23 Ζωντανά αποτελέσματα, livescore και live streaming\nMonza Juventus U23 ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 16.2.2020. και ώρα 14:00 UTC ώρα στο γήπεδο Stadio Brianteo, Monza, Italy για το Serie C, Girone A - Italy. Στο SofaScore ζωντανά αποτελέσματα μπορείτε να βρείτε όλα Monza εναντίον Juventus U23 τα προηγούμενα αποτελέσματα με τους H2H αγώνες. Οι σύνδεσμοι Monza εναντίον Juventus U23 με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Monza εναντίον Juventus U23 ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Monza Juventus U23 στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Monza - Juventus U23\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Monza Juventus U23 live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Monza Juventus U23 ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Θύμα βιασμού από δύο φίλους της καταγγέλλει ότι έπεσε νεαρή φοιτήτρια στο Βόλο!\n16-07-2021 • 9:20πμ\nΜια ακόμη υπόθεση σεξουαλικής κακοποίησης νεαρής γυναίκας καλούνται να ερευνήσουν οι αστυνομικές και δικαστικές αρχές του Βόλου!\nΗ νεαρή κοπέλα, η οποία διαμένει στον Βόλο, αλλά σπουδάζει σε άλλη πόλη, κατήγγειλε στην Ασφάλεια Βόλου, ότι τον περασμένο Μάϊο έπεσε θύμα βιασμού από δύο άνδρες, τους οποίους γνώριζε και είχε βγει μαζί τους για ποτό. Όπως είπε, μαζί με μια φίλη της συνάντησαν τους δυο νεαρούς σε κατάστημα της περιοχής του Βόλου και διασκέδαζαν.\nΚάποια στιγμή, η φίλη της έφυγε και την άφησε με τους δύο άνδρες. Όταν λίγη ώρα αργότερα οι τρεις τους έφυγαν από το κατάστημα, μπήκε στο αυτοκίνητο των νεαρών και, αντί να την πάνε στο σπίτι, την οδήγησαν σε ερημική τοποθεσία και τη βίασαν. Οι νεαροί, που κατονόμασε η κοπέλα, είναι κάτοικοι Λάρισας και η Εισαγγελία έχει ζητήσει την διενέργεια προκαταρκτικής εξέτασης.


Κακοκαιρία «Μήδεια» και το υπουργείο εργασίας αποδείχθηκε κατώτερο των περιστάσεων | ΕΑΕΚ\nΑν και η κακοκαιρία «Μήδεια» ήταν κάτι που ανέμενε ο κρατικός μηχανισμός διαπιστώνουμε ότι και το Υπουργείο Εργασίας πιάστηκε απροετοίμαστο καθώς όπως βλέπουμε και στο κατά τα άλλα καινούργιο του site δεν υπάρχει ούτε μια λέξη για το τι προβλέπεται από την εργατική νομοθεσία στις περιπτώσεις που ο εργαζόμενος δεν μπορεί να μεταβεί στην εργασία του. Επίσης δεν υπάρχει ούτε μια λέξη για τα τεχνικά και οργανωτικά που θα πρέπει να λάβουν οι εργοδότες για τη μείωση της έκθεσης των εργαζομένων σε κίνδυνο, λόγω των ακραίων καιρικών φαινομένων με την ταυτόχρονη παροχή των κατάλληλων οδηγιών.\nΤα σοβαρά προβλήματα που έχει προκαλέσει στο οδικό δίκτυο η κακοκαιρία «Μήδεια» έχουν σαν αποτέλεσμα το μεγαλύτερο μέρος των εργαζομένων της περιφέρειας να αδυνατούν να μεταβούν στην εργασία τους .\nΠροβλήματα στη λειτουργία των μέσων μαζικής μεταφοράς έχει προκαλέσει η πολύ ισχυρή χιονόπτωση στην Αττική. Δεν πραγματοποιούνται τα δρομολόγια σε ολόκληρο το δίκτυο της γραμμής 1 του Μετρό. Δεν πραγματοποιούνται δρομολόγια του Μετρό από και προς το Αεροδρόμιο. Έντονα προβλήματα υπάρχουν και στις αστικές συγκοινωνίες με αποτέλεσμα να μην πραγματοποιούνται δρομολόγια τόσο τα λεωφορεία όσο και τρόλεϊ. Σύμφωνα με πηγές από τον ΟΑΣΑ εκτελούνται μόνο κάποια δρομολόγια λεωφορείων στα νότια προάστια. Αποτέλεσμα αυτών είναι χιλιάδες εργαζόμενοι να μην καταφέρουν να μεταβούν στην εργασία τους και να αναζητούν ενημέρωση από το αρμόδιο υπουργείο για το τι ισχύει σε αυτές στις περιπτώσεις και να μην βρίσκουν τίποτα. Τσάμπα η διαφήμιση για τον ψηφιακό μετασχηματισμό του κράτους ή αδιαφορία για το τι πραγματικά απασχολεί εργαζόμενους και εργοδότες.\nΔείτε σημερινά στιγμιότυπα από το site\nΗ ανακοίνωση που υπογράφει ο Υφυπουργός Πολιτικής Προστασίας Νίκος Χαρδαλιάς περιπλέκει ακόμα περισσότερο τα πράγματα καθώς προσδιορίζει χρονικά την αδυναμία μετακίνησης εως τις 10.00 π.μ. κάτι που πρακτικά δεν ισχύει\nΗ χιονόπτωση θα είναι συνεχής μέχρι τις 10.00 π.μ. και συστήνεται μεγάλη προσοχή σε όλους τους πολίτες να είναι εξαιρετικά προσεκτικοί στις όποιες απολύτως αναγκαίες μετακινήσεις τους. Η κατάσταση θα επανεκτιμηθεί στο επόμενο τρίωρο».\nΠάνε αυτά που ξέρατε τα προηγούμενα χρόνια με τις εγκυκλίους του Υπ. Εργασίας για τα δικαιώματα των εργαζομένων και τις υποχρεώσεις των εργοδοτών στην κακοκαιρία .. Η σημερινή πολιτική ηγεσία δείχνει για άλλη μια φορά την πλάτη της στους εξαρτημένους από το μισθό τους.\nΕυτυχώς που η Η Επιτροπή Αγώνα Διανομέων εξέδωσε ανακοίνωση με την οποία οι διανομείς αρνούνται να «παίξουν τη ζωή τους κορώνα – γράμματα μέρες πριν και δεν πείμενε την συνδρομή του αρμόδιου Υπουργείου.\ntagged with Featured, χιόνι, Υπ. Εργασίας, εργασιακά δικαιώματα


Greekvoices: 26 Νοε 2013\nΕίναι προφανές ότι η δημοτική αρχή σπεύδει βραδέως, για να μην ενοχλήσει το «μέγα» χορηγό της… την Κόκα Κόλα Τρία Έψιλον: είναι αναφαίρετο δικαίωμα των αντιδημάρχων και των υπευθύνων των οργανισμών του δήμου να αποδέχονται χορηγίες που θεωρούν συμφέρουσες – ακόμη περισσότερο είναι δικαίωμά τους να θεωρούν τις χορηγίες της Κόκα Κόλα ευλογία Θεού. Ο καθένας αποτιμά πολιτικώς με διαφορετικό τρόπο τα πράγματα: δεν έχω τη διάθεση να αντιδικήσω με εκείνα τα στελέχη της δημοτικής αρχής, που προκρίνουν μια πολιτική άκριτης αποδοχής παρόμοιων χορηγιών – και αυτό ευρίσκεται στη διακριτική τους ευχέρεια και είναι οι πολίτες αρμόδιοι να τους κρίνουν στις εκλογές.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 04:04:00 μ.μ.\nAυτοί είναι οι 5 παχύτεροι άνθρωποι στον κόσμο- ΦΩΤΟ\nΟι φωτογραφίες κυριολεκτικά σοκάρουν. Πρόκειται για τους 5 παχύτερους ανθρώπους στον κόσμο, τα κιλά των οποίων ξεκινάνε από τα 170 και φτάνουν μέχρι και τον μισό τόνο σχεδόν.\nΦανταστείτε μισό τόνο. Άνθρωπος δηλαδή που ζυγίζει τουλάχιστον 500 κιλά.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 02:41:00 μ.μ.\nΚάπου κάποιος μας μοιάζει!!!\nΑναρτήθηκε από Greekvoices Μια φωνή που δεν ψιθυρίζει στις 11/26/2013 02:24:00 μ.μ.\nΕτικέτες ΑΣΤΕΙΑ, SHOWBIZ\n3 εκατ. ευρώ για αυτοκίνητα βουλευτών\nΠόσα παίρνουν εκτός του μισθού\nΑναρτήθηκε από Greekvoices Μια φωνή που δεν ψιθυρίζει στις 11/26/2013 01:13:00 μ.μ.\nΜόνο για ομοθρήσκους.... Αυτό δεν είναι ρατσισμός;\nΑναρτήθηκε από Greekvoices Μια φωνή που δεν ψιθυρίζει στις 11/26/2013 01:01:00 μ.μ.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 12:52:00 μ.μ.\nΣΤΟΥΡΝΑΡΑΣ:ΔΕΝ ΜΠΟΡΟΥΝ ΝΑ ΑΠΑΓΟΡΕΥΤΟΥΝ ΟΙ ΠΛΕΙΣΤΗΡΙΑΣΜΟΙ\nΗ ΚΥΒΕΡΝΗΣΗ ΘΑ ΜΑΣ ΠΑΡΕΙ ΤΑ ΣΠΙΤΙΑ ΚΑΙ ΚΑΝΕΙΣ ΔΕΝ ΑΝΤΙΔΡΑ -VIDEOS\nΟ ΣΤΟΥΡΑΡΑΣ ΕΞΑΚΟΛΟΥΘΕΙ ΝΑ ΥΠΟΤΙΜΑ ΤΗ ΝΟΗΜΟΣΥΝΗ ΜΑΣ...\nΟ ΚΟΣΜΟΣ ΠΕΙΝΑΕΙ ΚΑΙ ΑΥΤΟ ΔΕΝ ΑΛΛΑΖΕΙ ΜΕ ΚΑΜΙΑ ΘΕΩΡΙΑ Ή ΑΛΓΟΡΥΘΜΟ.\nΜΕΧΡΙ ΝΑ ΑΠΟΦΑΣΙΣΟΥΜΕ ΝΑ ΤΟΥΣ ΑΝΑΤΡΕΨΟΥΜΕ...ΚΑΛΗ ΔΙΑΣΚΕΔΑΣΗ ΜΕ ΑΥΤΑ ΠΟΥ ΕΡΧΟΝΤΑΙ!!\nΑναρτήθηκε από Greekvoices Μια φωνή που δεν ψιθυρίζει στις 11/26/2013 10:01:00 π.μ.\nΚΑΖΑΚΗΣ : 80.000 λιγότεροι οι Έλληνες σε δυο χρόνια μνημονίων...\nΑναρτήθηκε από Greekvoices Μια φωνή που δεν ψιθυρίζει στις 11/26/2013 09:55:00 π.μ.\nΟΑΕΕ: Kόβουν τη σύνταξη για οφειλές πάνω από 20.000 ευρώ\nΧωρίς σύνταξη μένουν όσοι ελεύθεροι επαγγελματίες χρωστούν πάνω από 20.000 ευρώ - ακόμη και από οφειλές εισφορών για αναγνωρίσεις χρόνων ασφάλισης - ή δεν προσκομίζουν, εντός τριμήνου από την υποβολή του συνταξιοδοτικού αιτήματος, τα απαραίτητα δικαιολογητικά.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 09:43:00 π.μ.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 09:23:00 π.μ.\n”Γιατί δεν αντιστέκονται οι διανοούμενοι και καλλιτέχνες? ”\nΈχετε παρατηρήσει την παντελή απουσία ενάντια στο σύστημα ολων των επωνύμων , τραγουδιστών , καλλιτεχνών , διανοουμένων κλπ.;\nΚάποτε οι διανοούμενοι και καλλιτέχνες ήταν στη πρώτη γραμμή της αντίστασης μαζί με τους\nπολίτες γράφοντας τραγούδια , ποιήματα , κάνοντας αντιστασιακές συναυλίες , ανεβάζοντας αντιστασιακά έργα και γενικά εμψυχώνοντας με κάθε τρόπο τους πολίτες συμμετείχαν….\nΈχετε αναρωτηθεί γιατί όταν σε λιγότερο σημαντικά γεγονότα έβγαιναν ολοι αυτοί να υποστηρίξουν τον αδύνατο και αδικημένο για να δείξουν τη μεγαλοψυχία τους ενώ τώρα σιωπούν? Γιατί απλα ολοι τους φοβούνται ότι αν πουν κάτι ενάντια του συστήματος τότε το σύστημα θα τους στείλει το ΣΔΟΕ!!!!! Και τότε πως θα δικαιολογήσουμε τις βίλες, τα κότερα , τα πανάκριβα αυτοκίνητα , τα έργα\nτέχνης και τις καταθέσεις?\nΣήμερα που έχει έρθει η συντέλεια στην Ελλάδα , κυριολεκτικά , και πολύ περισσότερο όταν η χωρα προδίδετε φανερά πλέον και με κάθε τρόπο στους τοκογλύφους από τους ντόπιους δωσίλογους γιατί σιωπούν ? Δεν έχουν να πουν τίποτα?\nΑναρτήθηκε από Greekvoices Μια φωνή που δεν ψιθυρίζει στις 11/26/2013 09:21:00 π.μ.\nΕτικέτες ΠΑΓΚΟΣΜΙΑ ΔΙΚΤΑΤΟΡΙΑ, ΣΥΝΟΜΩΣΙΕΣ, SHOWBIZ\nΠολίτες: Ένα αυθαίρετο στο κέντρο του Ηρακλείου, κάτω… από τη μύτη των υπηρεσιών!\nΜπορεί να ανεγερθεί ένα αυθαίρετο μέσα στο κέντρο μιας πόλης και μάλιστα μέσα στα μάτια των υπηρεσιών; Φυσικά, αν πρόκειται για το Ηράκλειο! Όπως καταγγέλλουν πολίτες, πρόκειται για υπόθεση που εδώ και μήνες απασχολεί τις αρμόδιες υπηρεσίες του δήμου και τις αρχαιολογικές Εφορείες του υπουργείου Πολιτισμού, καθώς το κέντρο της πόλης είναι κηρυγμένη αρχαιολογική και φυσικά υπό προστασία ζώνη, αλλά μέχρι τώρα χωρίς αποτέλεσμα: στην οδό Κουρμούληδων, μέσα σε τέσσερις μήνες, από τον Μάιο μέχρι τον Σεπτέμβριο του 2013 ανεγέρθηκε ένα διώροφο κτίσμα, στη θέση δύο παλιών ρυμοτομούμενων, σύμφωνα με καταγγελίες που έγιναν στο Candianews. Ο ιδιοκτήτης είχε πάρει άδεια τόσο από την πολεοδομία όσο και από τις αρχαιολογικές υπηρεσίες για ανακαίνιση των παλαιών κτισμάτων (αντικατάσταση κουφωμάτων, βάψιμο και άλλες εργασίες μικρής κλίμακας), αλλά τελικά, σύμφωνα με τα έγγραφα των υπηρεσιών, αυτές κατεδαφίστηκαν και στη θέση τους εμφανίστηκε ένα διώροφο κτίσμα.\nΤο παλιό κτίσμα\nΑναρτήθηκε από Greekvoices Μια φωνή που δεν ψιθυρίζει στις 11/26/2013 08:56:00 π.μ.\nΣε μια περίοδο που η αστυνομική δύναμη λειτουργεί με μεγάλες ελλείψεις προσωπικού, η 24ωρη φύλαξη του εξοχικού που νοικιάζει ο τέως έχει δημιουργήσει «πονοκέφαλο» στην ΕΛ.ΑΣ., όπως καταγγέλλουν οι ίδιοι οι… αστυνομικοί του νομού.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 08:36:00 π.μ.\nΠΟΙΝΙΚΕΣ "ΔΙΩΞΕΙΣ" ΚΑΤΑ ΤΗΣ ΧΡΥΣΗΣ ΑΥΓΗΣ ΚΑΙ ΑΠΟ ΠΙΣΩ ΓΛΥΞΜΠΟΥΡΓΚ..\nΟ ΔΕΥΤΕΡΟΤΟΚΟΣ ΝΙΚΟΛΑΟΣ ΩΣ Ο ΔΑΝ ΚΡΙΣΤΙΑΝΣΕΝ ???\nΗ ΜΑΣΟΝΙΑ ΕΠΕΙΔΗ ΑΓΑΠΕΙ ΤΟΥΣ ΟΠΑΔΟΥΣ ΚΑΙ\nΤΟΥΣ ΨΗΦΟΦΟΡΟΥΣ ΤΗΣ ΧΡΥΣΗΣ ΑΥΓΗΣ,\nΕΠΕΙΔΗ ΑΠΟΔΕΙΧΘΗΚΑΝ ΤΑ ΠΛΕΟΝ ΑΞΙΟΠΙΣΤΑ\nΠΡΟΒΑΤΑ ΚΑΙ ΚΟΜΜΑΤΟΣΚΥΛΑ, ΔΕΝ ΠΡΟΚΕΙΤΑΙ\nΝΑ ΤΟΥΣ ΑΦΗΣΕΙ ΕΤΣΙ ΞΕΚΡΕΜΑΣΤΟΥΣ ΜΕΤΑ ΤΙΣ\nΣΥΛΛΗΨΕΙΣ ΤΩΝ ΗΓΕΤΙΚΩΝ ΣΤΕΛΕΧΩΝ ΤΗΣ\nΕΛΛΗΝΙΚΗΣ ΚΟΖΑ ΝΟΣΤΡΑ!\nΤΗΝ ΩΡΑ ΠΟΥ ΔΕΚΑ ΕΚΑΤΟΜΜΥΡΙΑ\nΜΕΛΛΟΘΑΝΑΤΟΙ ΝΕΟΕΛΛΗΝΕΣ ΠΑΡΑΚΟΛΟΥΘΟΥΝ\nΑΠΟ ΤΟΥΣ ΔΕΚΤΕΣ ΤΩΝ PLASMA/ WIDE\nSCREEN ΤΗΛΕΟΡΑΣΕΩΝ ΤΟΥΣ ΤΗΝ ΣΤΗΜΕΝΗ\nΣΥΛΛΗΨΗ ΤΩΝ ΗΓΕΤΩΝ ΤΗΣ ΝΑΖΙΣΤΙΚΗΣ ΧΡΥΣΗΣ\nΑΥΓΗΣ, Ο ΠΡΙΓΚΗΨ ΝΙΚΟΛΑΟΣ ( ΤΟΥ ΕΒΡΑΙΟΣΑΞΩΝΙΚΟΥ ΟΙΚΟΥ\nΓΛΥΞΜΠΟΥΡΓΚ-ΚΡΙΣΤΙΑΝΣΕΝ Ή ΚΑΤΑ ΟΡΟΛΟΓΙΑ Ο.Ε.Α. ΔΑΝ ΚΡΙΣΤΙΑΝΣΕΝ )\nΕΧΕΙ ΕΓΚΑΤΑΣΤΑΘΕΙ ΠΛΕΟΝ ΜΟΝΙΜΑ ΣΤΗΝ ΕΛΛΑΔΑ (ΕΝ ΜΕΣΩ\nΚΡΙΣΗΣ! ΓΙΑΤΙ ΑΡΑΓΕ;;;;;;) ΚΑΙ ΜΑΚΡΥΑ ΑΠΟ ΤΑ ΦΩΤΑ ΤΗΣ\nΔΗΜΟΣΙΟΤΗΤΑΣ ΑΠΕΡΓΑΖΕΤΑΙ ΤΗΝ ΔΗΜΙΟΥΡΓΙΑ ΚΟΜΜΑΤΟΣ ΜΕ ΚΑΤΙ\nΤΕΛΕΙΩΜΕΝΟΥΣ ΕΠΙΧΕΙΡΗΜΑΤΙΕΣ (ΑΓΓΕΛΟΠΟΥΛΑΙΟΥΣ ΚΛΠ.).\nΔΕΙΤΕ ΠΩΣ ΤΟ STAR ΔΙΑΦΗΜΙΖΕΙ ΤΟΝ ΕΒΡΑΙΟΣΑΞΩΝΑ ΠΡΙΓΚΗΠΑ ΚΑΙ ΞΕΡΑΣΤΕ :\n(ΧΘΕΣΙΝΟ ΔΕΛΤΙΟ ΕΙΔΗΣΕΩΝ - - - 27/09/2013)\nΑναρτήθηκε από Greekvoices Μια φωνή που δεν ψιθυρίζει στις 11/26/2013 08:34:00 π.μ.\nΠΩΣ ΠΛΗΡΩΝΟΥΝ ΛΙΓΟΤΕΡΟ ΦΟΡΟ ΟΙ ΕΛΕΥΘΕΡΟΙ ΕΠΑΓΓΕΛΜΑΤΙΕΣ\nΠερισσότερους φόρους θα κληθούν να πληρώσουν το 2014 οι ελεύθεροι επαγγελματίες, αφού τα καθαρά εισοδήματά τους θα φορολογούνται πλέον από το πρώτο ευρώ με φόρο 26%. Μάλιστα αν τα εισοδήματα υπερβαίνουν...\nτις 50.000 ευρώ, τότε στο ποσό του εισοδήματος που υπερβαίνει το συγκεκριμένο όριο επιβάλλεται φόρος με συντελεστή 33%.\nΑναρτήθηκε από Greekvoices Μια φωνή που δεν ψιθυρίζει στις 11/26/2013 08:21:00 π.μ.\nTo ουσιαστικό ερώτημα είναι απλό .Ποιος ελέγχει τα σκουπίδια-γενόσημα που μας δίνουν.\nΔείτε το δημοσίευμα που ανέβηκε πριν από λίγο στο Left.gr:\nΆδωνις – τρόικα “dealers” της πολυεθνικής των γενοσήμων TEVA!\nΑναρτήθηκε από Greekvoices Μια φωνή που δεν ψιθυρίζει στις 11/26/2013 08:11:00 π.μ.\nΦτιάξτε καταπληκτικό κορμό σοκολάτας\nΤο γνωστό σε όλους μας γλυκό σε μία φανταστική συνταγή!\nΥλικά για 6 άτομα...\n350 γρ. μπισκότα τύπου πτι μπερ χονδροτριμμένα\n1 φλιτζάνι του τσαγιού καρύδια χονδροτριμμένα\n1 ½ φλιτζάνι του τσαγιού ζάχαρη άχνη\n1 κόλλα αντικολλητικό χαρτί η αλουμινόχαρτο\nΑναρτήθηκε από Greekvoices Μια φωνή που δεν ψιθυρίζει στις 11/26/2013 06:00:00 π.μ.\nΠΩΣ ΠΛΗΡΩΝΟΥΝ ΛΙΓΟΤΕΡΟ ΦΟΡΟ ΟΙ ΕΛΕΥΘΕΡΟΙ ΕΠΑΓΓΕΛΜΑ...\nΠΟΙΝΙΚΕΣ "ΔΙΩΞΕΙΣ" ΚΑΤΑ ΤΗΣ ΧΡΥΣΗΣ ΑΥΓΗΣ ΚΑΙ ΑΠΟ Π...\nΗ ΕΛ.ΑΣ. ΑΓΡΥΠΝΑ ΓΙΑ ΤΟ ΕΞΟΧΙΚΟ ΤΟΥ ΓΛΥΞΜΠΟΥΡΓΚ (τ...\nΠολίτες: Ένα αυθαίρετο στο κέντρο του Ηρακλείου, κ...\nΟΑΕΕ: Kόβουν τη σύνταξη για οφειλές πάνω από 20.00...\nΚΑΖΑΚΗΣ : 80.000 λιγότεροι οι Έλληνες σε δυο χρόνι...\nΣΤΟΥΡΝΑΡΑΣ:ΔΕΝ ΜΠΟΡΟΥΝ ΝΑ ΑΠΑΓΟΡΕΥΤΟΥΝ ΟΙ ΠΛΕΙΣΤΗΡ...\nΜόνο για ομοθρήσκους.... Αυτό δεν είναι ρατσισμός;...\nAυτοί είναι οι 5 παχύτεροι άνθρωποι στον κόσμο- ΦΩ...\nΨωμιά από την Ιαπωνία που κρύβουν διασκ


Ζητουνται ατομα που ασχολουνται με παραϊατρικα επαγγελματα\n65 θεσεις διμηνης διαρκειας απο το Φεστιβαλ Κινηματογραφου\nΕγκρινεται στο επομενο διαστημα προγραμμα για υφισταμενες επιχειρησεις που λειτουργουν πριν τις 1/1/2010 απο το Υπουργειο Πολιτισμου και Τουρισμου. Επιχορηγειται το 40% σε ορια 15.000-440.000ευρω για να ανακαινησεις και επενδυτικες σκεψεις για αθλητικους, ταξιδιωτικους υγειονομικους φορεις του υγειονομικου τομεα. Για οποιαδηποτε πληροφορια στο 6934496756 με τον Κο. Μεναλαο Τριανταφυλλου.\nΤου Πρωθυπουργου Γιωργου Παπανδρεου να αποκατασταθουν το 2012 οι μειωσεις μισθων του Ελληνικου λαου με την δημιουργια χαρτας κοινωνικων δικαιωματων.\nΜε ενγκριση του Υπουργικου Συμβουλιου για αγορα του παρανομου τζογου αποδιδοντας το επομενο διαστημα με διαγωνισμο 20 αδειες σε εταιρειες τυχερων παιχνιδιων καθως και την τοποθετηση 30000 μηχανων σε καταστηματα τυχερων παιχνιδιων.\nΚινητων τηλεφωνων απο 10 ευρω προσφερει η επιχειρηση του κ.Χαριζανη.Για οποιαδηποτε πληροφορια στο τηλεφωνο 6995100100, 2310642511.\nΚατεθεσε με προταση του εδω και καιρο ο Περιφερειαρχης Αττικης κ.Σγουρος για το μεταναστευτικο.\nΠου τιμωρουνταν η ΠΑΕ ΠΑΟΚ καποιοι στην Θεσσαλονικη οριζαν την επιτροπη διαφανειας κοροιδευοντας τον κοσμο του ΠΑΟΚ για μια ακομη φορα, αφου οι ελενγχομενοι ειναι και ελενγχοντες.Με την τιμωρια που επεβλειθει, ο ΠΑΟΚ γινεται ακομη μεγαλυτερος και αυτη ειναι η προικα που εχετε να διαχειριστειται κυριε Ζαγορακη.\nΕντολη ο κυριος Μαρινακης στους επιτελεις του για την αγορα του Βιερινια το καλοκαιρι.\nΣτη χθεσινή ημερήσια διάταξη της Βουλής από τον κ. Σαμαρά όταν ζητώντας από την κυβέρνηση τα Ε-9 που υπηρέτησαν αξίωμα από το 1974 ξεχνώντας την συγκάληψη των χρηματοδοτών της Μάγιο από τα ταμεία της παράταξης του.\nΑπέστειλε ο κ. Παμπούκης στη Siemens Hellas για την απονομή αποζημιώσεων του δημοσίου σε σχέση με το επίκαιρο σκάνδαλο.Μια αργοπορημένη κίνηση της κυβέρνησης, καθώς αν δεν καθοριστεί η ζημιά δε μπορεί να υπάρξει έγκλημα.\nΑπέμειναν για την ανάκαμψη του ΠΑΟΚ σε πρωτάθλημα και Κύπελλο.Τρεις αγώνες όπου οι νίκες τους έναντι των αντιπάλων μπορούν δώσουν ώθηση για καλύτερη πορεία στην ομάδα και τον κόσμο.\nΤον Ελλήνων φιλάθλων για τα δύο πέναλτι που δόθηκαν το Σαββατοκύριακο.Μήπως όμως πληρώνουμε τους χαμηλούς τόνους του Θοδωρή Ζαγοτράκη στη Super League;\n<< Έναρξη < Προηγούμενο 961 962 963 964 965 966 Επόμενο > Τέλος >>\nΣελίδα 961 από 966


Τριβείο τοίχου TC-DW 225, Einhell.Συμπαραδίδεται θήκη μεταφοράς και αποθήκευσης.\n> Εργαλεία>Τριβεία - Πλάνες>Τριβείο τοίχου TC-DW 225, Einhell\nΜοντέλο : 4259930\nΤο τριβείο ξηρού τοιχώματος Einhell είναι ένα καθολικό και πρακτικό βοήθημα για ανακαινίσεις όλων των απαιτήσεων.\nΧάρη στον ισχυρό κινητήρα 600 Watt με μεταλλική γωνιακή μετάδοση υψηλής ποιότητας, όλες οι εργασίες λείανσης των γυψοσανίδων, λείανση τοίχων και οροφών, καθώς και αφαίρεση υπολειμμάτων ταπετσαρίας, βαφής, χαλαρού γύψου κλπ. διαχειρίζονται αβίαστα.\nΜε το πρακτικό σύστημα Velcro, οι δίσκοι λείανσης μπορούν να εγκατασταθούν και να αλλάξουν εύκολα στον μεγάλο δίσκο λείανσης με διάμετρο 225 mm.\nΗ προσαρμογή της ταχύτητας λείανσης σε διαφορετικές επιφάνειες προς επεξεργασία αλλάζει γρήγορα και εύκολα με την κατάλληλη ρύθμιση της ταχύτητας.\nΓια βέλτιστα αποτελέσματα και άνετη εργασία, είναι εξοπλισμένο με τηλεσκοπική λαβή έως 165cm και εργονομική T-λαβή, για εργασίες και σε οροφές χωρίς προσπάθεια.\nΤα ρουλεμάν και η ελατηριωτή στερέωση του δακτυλίου βούρτσας εξασφαλίζουν επιπλέον απεριόριστη κινητικότητα της κεφαλής λείανσης, έτσι ώστε να επιτρέπεται η καλύτερη δυνατή περιοχή δράσης.\nΗ σκόνη εξάγεται από τον δίσκο λείανσης μέσω του πρακτικού συστήματος εξαγωγής σε συνδυασμό με ένα πρόσθετο εργαλείο εξαγωγής (ξηρή ηλεκτρική σκούπα) και έτσι αφήνει μια καθαρή περιοχή εργασίας χωρίς σκόνη.\nΗ συσκευασία περιλαμβάμει 6 δίσκους λείανσης Ø225 mm ο καθένας και μεγέθους κόκκων P60, P80 και P120 (2 τεμάχια ανά μέγεθος) για την άμεση έναρξη του έργου.\nΣυμπαραδίδεται με πρακτική θήκη μεταφοράς και αποθήκευσης\n136,90 € με ΦΠΑ\nΤριβείο τοίχου TC-DW 225, Einhell. Πλεονεκτήματα Χρήσης.\nΙσχυρός κινητήρας 600-Watt και υψηλής ποιότητας μεταλλικό γωνιακό σασμάν Μεγάλος δίσκος λείανσης με πρακτικό σύστημα Velcro\nΡουλεμάν για απεριόριστη κινητικότητα της κεφαλής λείανσης Ρύθμιση ταχύτητας ανάλογα την επιφάνεια λείανσης\nΜεταβλητή τηλεσκοπική λαβή έως 165 cm Εργονομική T-λαβή για εργασίες οροφής\nΠεριλαμβάνει. 6 γυαλόχαρτα Ø225mm (2 * P60 / 2 * P80 / 2 * P120) Βάση στήριξης για την προστασία του σωλήνα αναρρόφησης\nΣυμπαραδίδεται θήκη μεταφοράς και αποθήκευσης\nΤριβείο τοίχου TC-DW 225, Einhell.Τεχνικά Χαρακτηριστικά.\nΑποδιδόμενη ισχύς 600 W\nΣτροφές χωρίς φορτίο 600 min^-1 - 1500 min^-1\nΔιάμετρος τροχού λείανσης 225 mm\nΜήκος σωλήνα 1100 mm - 1650 mm\nΜήκος καλωδίου ρεύματος 400 cm\nΜήκος 680 mm\nΠλάτος 215 mm\nΥψος 335 mm\nΜικτό βάρος 10 kg\nΒάρος προϊόντος 3.2 kg\nΤο ηλεκτρικό σύστημα ψεκασμού βαφής TC-SY 700 S...\nΤα πρακτικά Γάντια Κήπου της GARDENA είναι...\nΤο Πριόνι Κήπου 300 P έχει συνολικό μήκος 400...\nΤο παλμικό τριβείο TE-OS 2520 E είναι ένα...


Blog e-shop - Φθηνά Μελάνια\nΦθηνά μελάνια από το Thinksmart!\nE-SHOP ΒιΖΒΥΖΗ 7 (Πλησίον Χριστιανικής Εστίας )\nΠΑΚΕΤΑ ΑΝΑΓΟΜΩΣΗΣ ΜΕΛΑΝΟΔΟΧΕΙΩΝ\nΠΡΟΣΦΟΡΕΣ ΣΥΜΒΑΤΩΝ TONER\nΠΡΟΣΦΟΡΕΣ ΣΥΜΒΑΤΩΝ ΜΕΛΑΝΙΩΝ\nΣΥΜΒΑΤΕΣ ΜΕΛΑΝΟΤΑΙΝΙΕΣ / ΣΥΜΒΑΤΑ ΘΕΡΜΙΚΑ ΡΟΛΑ FAX\nBROTHER – ΘΕΡΜΙΚΑ ΡΟΛΛΑ\nEPSON – ΣΥΜ. ΜΕΛΑΝΟΤΑΙΝΙΕΣ\nLEXMARK – ΣΥΜ. ΜΕΛΑΝΟΤΑΙΝΙΕΣ\nOKI – ΣΥΜ. ΜΕΛΑΝΟΤΑΙΝΙΕΣ\nPANASONIC – ΘΕΡΜΙΚΑ ΡΟΛΛΑ\nPANASONIC – ΣΥΜ. ΜΕΛΑΝΟΤΑΙΝΙΕΣ\nSHARP – ΘΕΡΜΙΚΑ ΡΟΛΛΑ\nΗ δομή του χαρτιού > Το χαρτί αποτελείται από ίνες κυτταρίνης από δέντρα ή άλλα παρόμοια υλικά. Κατά τη διάρκεια της κατασκευής του χαρτιού, οι ίνες σχηματίζουν ένα πλέγμα σε αναλογία 60:40. Το 60 % των ινών κινείται προς μία κατεύθυνση, και το υπόλοιπο 40% σχηματίζει ορθή γωνία με τις άλλες ίνες. > Το χαρτί […]\nΑπό τον/την admin. Ημερομηνία : 20 Σεπτεμβρίου 2015\nΟδηγίες επανεκκίνησης του Drum Unit Lexmark E450 και IBM 1622\nΚάποια στιγμή της ζωής του drum unit Lexmark Lexmark E450 and IBM 1622 μπορεί να δείτε στην οθόνη του εκτυπωτή ή του υπολογιστή το παρακάτω μήνυμα. ‘’ The printer has stopped because the photoconductor kit has reached the end of its useful life. Please replace the photoconductor kit to prevent printer damage and continue […]\nΑπό τον/την admin. Ημερομηνία : 24 Απριλίου 2015\nΟδηγίες επανεκκίνησης του Drum Unit Lexmark E340/E342/E350 και IBM 1512/1612\nΚάποια στιγμή της ζωής του drum unit Lexmark Lexmark E340/E342/E350 και IBM 1512/1612 μπορεί να δείτε στην οθόνη του εκτυπωτή ή του υπολογιστή το παρακάτω μήνυμα. ‘’ The printer has stopped because the photoconductor kit has reached the end of its useful life. Please replace the photoconductor kit to prevent printer damage and continue printing.’’ Τότε […]\nΕπανεκκίνηση του Drum Unit Lexmark DELL & IBM\nΚάποια στιγμή της ζωής του Drum Unit Lexmark E230/E232/E250/E240/E330/E332 & DELL 1700/1710/1720 & IBM 1412/1601/1602 μπορεί να δείτε στην οθόνη του εκτυπωτή ή του υπολογιστή το παρακάτω μήνυμα. ‘’ The printer has stopped because the photoconductor kit has reached the end of its useful life. Please replace the photoconductor kit to prevent printer damage and continue […]\nΑπό τον/την admin. Ημερομηνία : 16 Απριλίου 2015\nΦθηνά μελάνια και ποιότητα αυτών\nΣυχνά πελάτες μας ενδιαφέρονται να μάθουν για την ποιότητα των φθηνών μελανιών σε σχέση πάντα μιλώντας με την ποιότητα των γνησίων. Σήμερα, υπάρχουν συμβατά μελάνια διάφορων εταιρειών που έχουν πραγματικά πολύ καλή ποιότητα ισάξιας των γνησίων μελανιών. Αυτό εξαρτάται πάντοτε από την εταιρεία που τα προμηθεύει και προμηθεύετε. Ένας τρόπος για να διαπιστώσει κανείς την […]\nΑπό τον/την admin. Ημερομηνία : 20 Μαρτίου 2015\nΠώς μπορούμε να έχουμε φθηνά μελάνια εκτυπωτών;\nΑκολουθώντας τα παρακάτω απλά βήματα, μπορούμε να μειώσουμε σημαντικά το κόστος της εκτύπωσης. Μάθετε λοιπόν πως μπορείτε να έχετε κι εσείς φθηνά μελάνια εκτυπωτών! -Αγοράζουμε εκτυπωτή Laser Σίγουρα όπως υπάρχει κοροϊδία στα Inkjet cartridges, θα υπάρχει κάτι αντίστοιχο και στο Toner. Όμως ακόμα και το χειρότερο toner μπορεί να εκτυπώσει δεκάδες φορές περισσότερες σελίδες από […]\nΑπό τον/την admin. Ημερομηνία : 16 Μαρτίου 2015\nΟδηγίες χρήσης μελανιών\nΧρήσιμες Συμβουλές Αφαίρεση και επανατοποθέτηση του μελανοδοχείου Αποφύγετε να αφαιρείτε και να επανατοποθετείτε τα μελανοδοχεία χωρίς να έχουν τελειώσει, καθώς υπάρχει κίνδυνος διαρροής μελανιού στον εκτυπωτή, διείσδυσης αέρα στην κεφαλή του εκτυπωτή (εφόσον έχει), ή ξήρανσης του μελανιού πάνω στη κεφαλή. Απενεργοποίηση του εκτυπωτή αν δεν χρησιμοποιείται Όταν ο εκτυπωτής δεν χρησιμοποιείται, η κεφαλή εκτύπωσης […]\nΑπό τον/την admin. Ημερομηνία : 4 Μαρτίου 2015\nΚαθαρισμός κεφαλών εκτυπωτών. Όσα πρέπει να ξέρετε!\nΓΕΝΙΚΕΣ ΠΛΗΡΟΦΟΡΙΕΣ Υπάρχουν δύο ειδών κεφαλές InkJet με υγρή μελάνη, ένα είδος είναι οι κεφαλές οι οποίες έχουν ενσωματωμένα τα ακροφύσια ψεκασμού πάνω τους και όταν πετάτε την κασέτα πετάτε και τα ακροφύσια ψεκασμού με αποτέλεσμα σε κάθε αλλαγή κασέτας να έχετε στη διάθεσή σας καινούργια ακροφύσια ψεκασμού όπως αυτές που χρησιμοποιούν οι εκτυπωτές Hewlett […]\nΑπό τον/την admin. Ημερομηνία : 13 Φεβρουαρίου 2015\nΚαθαρισμός κεφαλής εκτυπωτών εκτός EPSON\nΘέλετε να μάθετε πως γίνεται ο καθαρισμός κεφαλής εκτυπωτών (εκτός epson) ; Διαβάστε παρακάτω μερικούς τρόπους! ΤΡΟΠΟΣ ΠΡΩΤΟΣ ΒΗΜΑ 1ο. Παίρνουμε κατ αρχάς ένα χαρτομάντιλο βρεγμένο με ζεστό νερό και καθαρίζουμε την περιοχή των ακροφυσίων από διάφορα υπολείμματα μελάνης που μπορεί να υπάρχουν εκεί. Μετά τον καθαρισμό αυτό παίρνουμε καθαρό χαρτομάντιλο πάλι βρεγμένο με ζεστό […]\nΠώς να αποκομίσετε τα μεγαλύτερα οφέλη από το φωτοαντιγραφικό μηχάνημα και τον εκτυπωτή laser\nΘα ξαφνιαστείτε μόλις διαπιστώσετε πόσα χρήματα μπορείτε να εξοικονομήσετε μακροπρόθεσμα εάν συντηρείτε κατάλληλα το φωτοαντιγραφικό μηχάνημα και τον εκτυπωτή laser. Στο εγχειρίδιο χρήστη περιγράφονται ορισμένα πράγματα, μερικά από τα οποία θα πρέπει ήδη να γνωρίζετε. Απεμπλοκή χαρτιού Η εσφαλμένη απεμπλοκή χαρτιού μπορεί να δημιουργήσει τη συσσώρευση της σκόνης του τόνερ στο φωτοαντιγραφικό μηχάνημά σας. Πριν […]\nΑπό τον/την admin. Ημερομηνία : 12 Φεβρουαρίου 2015\nCopyright 2015 © Mediaspot\nΕΚΠΤΩΣΗ 10% ΓΙΑ ΚΑΘΕ ΝΕΑ ΕΓΓΡΑΦΗ!\nΣΥΜΠΛΗΡΩΣΤΕ ΤΟ EMAIL ΣΑΣ ΚΑΙ ΚΕΡΔΙΣΤΕ ΕΚΠΤΩΣΗ 10% ΓΙΑ ΚΑΘΕ ONLINE ΑΓΟΡΑ\nΘα λάβετε εντός 24ωρου στο email σας τον κωδικό κουπονιού έκπτωσης που θα συμπληρώσετε κατά την εξόφληση της παραγγελίας σας.